open-index/open-wikipedia-markdown huggingface dataset:
ഒനൈഡാ ഇന്ത്യർ

ഒരു അമേരിന്ത്യൻ ജനവർഗ്ഗമാണ് **ഒനൈഡാ**. ന്യൂയോർക്ക് സംസ്ഥാനത്തെ ഗോത്രസഖ്യമായ ഇറക്വോയ് ലീഗിലെ ഒരു ഘടക ഗോത്രമാണിത്. മൊഹാവ്ക്ക്, ഒനോണ്ടാഗാ, കയുഗാ, സെനെകാ, ടസ്കോറിയ എന്നീ അമേരിന്ത്യൻ ജനവർഗങ്ങളായിരുന്നു ഇറക്വോയ് ലീഗിലെ മറ്റ് അംഗഗോത്രങ്ങൾ. പതിനേഴും പതിനെട്ടും നൂറ്റാണ്ടുകളിൽ വടക്കേ അമേരിക്കയുടെ കിഴക്കൻ പ്രദേശങ്ങളിലെ ഭരണം നിയന്ത്രിച്ചിരുന്ന ഇറക്കോയ് ലീഗിന്റെ ഭാഗമെന്ന നിലയിൽ ഒനൈഡാ ഇന്ത്യർക്ക് ഗണ്യമായ പ്രാധാന്യമുണ്ടായിരുന്നു. വടക്കേ അമേരിക്കയുടെ മേൽ ആധിപത്യം ഉറപ്പിക്കുന്നതിനുവേണ്ടി ഫ്രഞ്ചുകാരും ബ്രിട്ടീഷ്കാരും തമ്മിൽ നടത്തിയ പോരാട്ടത്തിൽ ഒനൈഡാ ഇന്ത്യർ ഇറക്വോയ്ലീഗിലെ മറ്റു അംഗഗോത്രങ്ങളോടൊപ്പം തന്ത്രപ്രധാനമായ പങ്കുവഹിച്ചു.

## ചരിത്രം

ന്യൂയോർക്കിലെ ഒനൈഡാ തടാകത്തിന്റെ തീരത്താണ് ഒനൈഡാ ഇന്ത്യർ നിവസിച്ചിരുന്നത്. ഇറക്കോയ് ലീഗിലെ മറ്റു ജനവർഗങ്ങളെപ്പോലെ മടിയന്മാരായ ഇവർ ചോളകൃഷി തങ്ങളുടെ ഉപജീവനമാർഗ്ഗമായി സ്വീകരിച്ചിരുന്നു.  പൊതുവേ നീളമുള്ള വീടുകളിലാണ് ഇവർ താമസിച്ചിരുന്നത്.  ദായക്രമം മരുമക്കത്തായമാണ്.  ഒനൈഡാ ഇന്ത്യരെ  മൂന്നു വംശങ്ങളായി വിഭജിച്ചിട്ടുണ്ട്.  ഇറക്വോയ് ലീഗിൽ ഓരോ വംശത്തിനും മൂന്നു പ്രതിനിധികൾ വീതം ഉണ്ടായിരുന്നു.  ഓരോ വിഭാഗത്തിനും പ്രത്യേകം പ്രാദേശിക കൗൺസിലും തലവനും ഉണ്ടായിരുന്നു.  അമേരിക്കൻ സ്വാതന്ത്ര്യസമരത്തിൽ ഒനൈഡാ ഇന്ത്യർ ബ്രിട്ടീഷുകാർക്ക് എതിരായി പടപൊരുതി. യുദ്ധത്തിൽ വമ്പിച്ച നാശനഷ്ടങ്ങൾക്കിരയായ ഇവർക്ക് യുദ്ധാനന്തരം യു. എസ്. ഗവണ്മെന്റ് അർഹമായ നഷ്ടപരിഹാരം നൽകി.  കാലാന്തരത്തിൽ മതപരമായ അഭിപ്രായ വ്യത്യാസങ്ങളും വസ്തുസംബന്ധമായ അവകാശത്തർക്കങ്ങളും മൂലം അവർ കലഹിക്കുകയും ഛിന്നഭിന്നരായി തീരുകയും ചെയ്തു.  1833 ഓടുകൂടി ഇവരിൽ ഒരു വിഭാഗം വിസ്കൊൺസിനിലെ ഗ്രീൻബേയിലേക്കു കുടിയേറുകയും ബാക്കിയുള്ളവർ ന്യൂയോർക്കിലെ ഒനൈഡാ, ഒനോണ്ടാഗ എന്നീ പ്രദേശങ്ങളിൽ വാസമുറപ്പിക്കുകയും ചെയ്തു.  കാനഡയിലും യു. എസ്സിലെ വിസ്കോൺസിൻ, ന്യൂയോർക്ക് തുടങ്ങിയ സംസ്ഥാനങ്ങളിലുമാണ് ഇപ്പോൾ ഒനൈഡാ ഇന്ത്യരിൽ അധികവും കേന്ദ്രീകരിക്കപ്പെട്ടിരിക്കുന്നത്.

## അവലംബം

## പുറംകണ്ണികൾ

*  http://www.oneidanation.org/
*  http://www.oneidaindiannation.com/
*  http://www.bigorrin.org/oneida_kids.htm
*  http://www.newworldencyclopedia.org/entry/Oneida
*  http://www.absoluteastronomy.com/topics/Oneida_tribe

വർഗ്ഗം:വടക്കേ അമേരിക്കയിലെ ജനവിഭാഗങ്ങൾ
വർഗ്ഗം:അമേരിക്കൻ ഇന്ത്യൻ ജനത
മടവൂർ (വിവക്ഷകൾ)

**മടവൂർ** എന്ന പേരിൽ താഴെക്കാണുന്ന ഒന്നിലധികം സ്ഥലങ്ങളുണ്ട്.
*മടവൂർ ഗ്രാമപഞ്ചായത്ത് (തിരുവനന്തപുരം)
*മടവൂർ ഗ്രാമപഞ്ചായത്ത് (കോഴിക്കോട്)
*മടവൂർ ദേശം
*സി.എം. മുഹമ്മദ്‌ അബൂബക്കർ, മടവൂർ
*എ.എം.യു.പി.സ്കൂൾ, മടവൂർ
ഹിറ്റ് എഫ്.എം.

ദുബായ് ആസ്ഥാനമായി പ്രവർത്തിക്കുന്ന അറേബ്യൻ റേഡിയോ നെറ്റ്വർകിന്റെ മലയാളം ചാനലാണു **ഹിറ്റ് എഫ് എം.**. 2004 ജുൺ 9 മുതൽ പ്രവർത്തനം തുടങ്ങി. 96.7 മെഗാ ഹെർ‌ട്‌സ്(MHz) ഫ്രീക്വൻസിയിൽ ഇത് സം‌പ്രേഷണം ചെയ്യുന്നു. തത്സമയം ഓൺലൈനിലുടെ കേൾക്കാനുള്ള സൗകര്യവും ഉണ്ട്.

## പുറമെ നിന്നുള്ള കണ്ണികൾ
http://www.hit967.com
കെ.എം. ജോർജ്ജ് (എഴുത്തുകാരൻ)

ഒരു പ്രശസ്ത മലയാള സാഹിത്യകാരനും നിരൂപകനും വിദ്യാഭ്യാസവിചക്ഷണനുമാണ്‌ കരിമ്പുമണ്ണിൽ മത്തായി ജോർജ്ജ് എന്ന **ഡോ. കെ. എം ജോർജ്ജ്** (1914 ഏപ്രിൽ 30 - 2002 നവംബർ 19). മലയാളത്തിലും ഇംഗ്ലീഷിലുമായി നാല്പതിലേറെ ഗ്രന്ഥങ്ങളുടെ കർത്താവായ ഇദ്ദേഹത്തിന്‌  പത്മശ്രീയും(1988)  പത്മഭൂഷണും(2001) അടക്കം നിരവധി പുരസ്കാരങ്ങൾ  ലഭിച്ചിട്ടുണ്ട്.
## ജീവിതരേഖ
1914 ഏപ്രിൽ 30-ന് പത്തനംതിട്ട ജില്ലയിലെ ഇടയാറന്മുളയിൽ ജനിച്ചു. ആലുവ, എറണാകുളം എന്നിവിടങ്ങളിലെ പഠനശേഷം മദ്രാസ് സർവ്വകലാശാലയിൽ നിന്ന് എം.എ, പി.എച്ച്.ഡി ബിരുദങ്ങളും കേരള സർവ്വകലാശാലയിൽ നിന്ന് ഡി.ലിറ്റ് ബിരുദവും നേടി. 1940 മുതൽ 1955 വരെയുള്ള കാലഘട്ടത്തിൽ മദ്രാസ് ക്രിസ്ത്യൻ കോളേജിൽ മലയാളം അധ്യാപകനായും വകുപ്പദ്ധ്യക്ഷനായും പ്രവർത്തിച്ചു. തുടർന്ന് കേന്ദ്ര സാഹിത്യ അക്കാദമി അസിസ്റ്റന്റ് സെക്രട്ടറി, റീജണൽ സെക്രട്ടറി (1955-69), സർവ്വവിജ്ഞാനകോശം ചീഫ് എഡിറ്റർ (1969-1975) ചിക്കാഗോ സർവ്വകലാശാലയിലെ വിസിറ്റിംഗ് പ്രഫസർ (1964), കാലിഫോർണിയാ സർവ്വകലാശാലയിലെ മലയാളം ലാംഗ്വേജ് ടീച്ചിംഗ് കോഴ്സിന്റെ കോ-ഓർഡിനേറ്റർ (1965) എന്നീ പദവികളും വഹിച്ചിട്ടുണ്ട്. 2002 നവംബർ 19-ന് 88-ആം വയസ്സിൽ അന്തരിച്ചു.

## കൃതികൾ
**[http://books.google.co.in/books?id=m1R2Pa3f7r0C&printsec=frontcover&dq=%22K.+M.+George%22&num=100 Modern Indian Literature, an Anthology: Surveys and poems]*, Sāhitya Akādemī (1992) ISBN 9788172013240 (ചീഫ് എഡിറ്റർ)
**Comparative Indian Literature*, Kēraḷa Sāhitya Akkādami, (1984) (ചീഫ് എഡിറ്റർ)
**ആധുനിക മലയാള സാഹിത്യചരിത്രം പ്രസ്ഥാനങ്ങളിലൂടെ* (1998)  (ചീഫ് എഡിറ്റർ)
**ഭാരതീയ സാഹിത്യചരിത്രം*  (ചീഫ് എഡിറ്റർ)
**[http://books.google.co.in/books?id=MZqqyxVkufQC&printsec=frontcover&dq=%22K.+M.+George%22&num=100 Western Influence on Malayalam Language and Literature]*, Sahitya Akademi (1972) ISBN 9788126004133
**[http://books.google.co.in/books?id=1VMZAAAAIAAJ&q=%22K.+M.+George%22&dq=%22K.+M.+George%22&num=100&pgis=1 A survey of Malayalam literature]*, Asia Pub. House (1968)
**Kumaran Asan* (1974)
**[http://books.google.co.in/books?id=Mu8QAAAAMAAJ&q=%22K.+M.+George%22&dq=%22K.+M.+George%22&num=100&pgis=1 A. R. Rajaraja Varma ]*, Sahitya Akademi (1979)

## പുരസ്കാരങ്ങൾ
*പത്മശ്രീ(1988) 
* പത്മഭൂഷൺ(2001)
*എഴുത്തച്ഛൻ പുരസ്കാരം(1996)
*സോവിയറ്റ് ലാൻഡ് നെഹ്രു അവാർഡ് (1987)
*ഭാരതീയ സാഹിത്യപരിഷത്ത് പുരസ്കാരം
* വള്ളത്തോൾ പുരസ്കാരം‌ - 1998

## അവലംബം


വർഗ്ഗം:1914-ൽ ജനിച്ചവർ
വർഗ്ഗം: 2002-ൽ മരിച്ചവർ
വർഗ്ഗം:ഏപ്രിൽ 30-ന് ജനിച്ചവർ
വർഗ്ഗം:നവംബർ 19-ന് മരിച്ചവർ

വർഗ്ഗം:വള്ളത്തോൾ പുരസ്കാരം ലഭിച്ചവർ
കർമ്മ

ജോമോന്റെ സംവിധാനത്തിൽ സുരേഷ് ഗോപി, തിലകൻ, രഞ്ജിത എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***കർമ്മ***. കാസിനോ പിൿചേഴ്സിന്റെ ബാനറിൽ രാജു മാത്യു നിർമ്മിച്ച ഈ ചിത്രം വിതരണം ചെയ്തത് കാസിനോ പിൿചേഴ്സ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ടി.എ. റസാഖ് ആണ്.

## അഭിനേതാക്കൾ
* സുരേഷ് ഗോപി
* തിലകൻ
* രാജൻ പി. ദേവ്
* എൻ.എഫ്. വർഗ്ഗീസ്
* ബിജു മേനോൻ
* വിജയകുമാർ
* ജോസ് പല്ലിശ്ശേരി
* അഗസ്റ്റിൻ
* ബോബി കൊട്ടാരക്കര
* മാമുക്കോയ
* രഞ്ജിത
* കീർത്തി ഗോപിനാഥ്
* കവിയൂർ പൊന്നമ്മ
* സുകുമാരി

## സംഗീതം
എസ്. രമേശൻ നായർ, ഐ.എസ്. കുണ്ടൂർ എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എസ്.പി. വെങ്കിടേഷ് ആണ്.

; ഗാനങ്ങൾ
# എല്ലാം ഇന്ദ്രജാലം – കെ.ജെ. യേശുദാസ്, സ്വർണ്ണലത
# ഈ രാജവീഥിയിൽ – പി. ജയചന്ദ്രൻ, ബിജു നാരായണൻ, സിന്ധു, കോറസ്
# ശ്യാമ സന്ധ്യയിൽ – കെ.എസ്. ചിത്ര, കോറസ് (ഗാനരചന: ഐ.എസ്. കുണ്ടൂർ)
# ജും ജും രാവിൻ – സ്വർണ്ണലത (ഗാനരചന: ഐ.എസ്. കുണ്ടൂർ)

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: കെ. നാരായണൻ
* കല: ശ്രീനി
* ചമയം: പാണ്ഡ്യൻ, തോമസ്
* വസ്ത്രാലങ്കാരം: വേലായുധൻ കീഴില്ലം
* നൃത്തം: കല, കുമാർ
* സംഘട്ടനം: റോക്കി രാജേഷ്
* പരസ്യകല: ക്ലിക്ക്
* പ്രോസസിങ്ങ്: വിജയ കളർ ലാബ്
* നിശ്ചല ഛായാഗ്രഹണം: ചന്ദ്രൻ മൊണാലിസ
* എഫക്റ്റ്സ്: മുരുകേഷ്
* ശബ്ദലേഖനം: മുരളി
* നിർമ്മാണ നിയന്ത്രണം: നാരായണൻ നാഗലശ്ശേരി
* വാതിൽ‌പുറചിത്രീകരണം: ശ്രീമൂവീസ്
* റീ റെക്കോർഡിങ്: സി. ബോസ്
* ടൈറ്റിൽ‌സ്: ബാലൻ പാലായി
* അസോസിയേറ്റ് എഡിറ്റർ: ജെ. മുരളി
* അസോസിയേറ്റ് ഡയറക്ടർ: എം. പത്മകുമാർ

## പുറത്തേക്കുള്ള കണ്ണികൾ
* 
* ''കർമ്മ''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
ഒപാറ്റ

മെക്സിക്കോയിലെ സൊണോറയിൽ വസിച്ചിരുന്ന ഒരു ആദിമ അമരിന്ത്യൻ ജനവർഗമാണ് ഒപാറ്റ (Opata).  ഒരുകാലത്ത് തെക്കൻ അരിസോണ വരെ ഇവരുടെ അധിനിവേശ കേന്ദ്രങ്ങളായിരുന്നു.  യുദ്ധവിരന്മാരായ ഒപാറ്റകൾ വിഷം പുരട്ടിയ അമ്പുകൾ, കുന്തം, ഗദ തുടങ്ങിയ മാരകായുധങ്ങൾ ഉപയോഗിച്ചിരുന്നു.  തങ്ങളുടെ വനിത പോരാളികരുടെ സഹായത്തൊടുകൂടി ഒപാറ്റ വർഗക്കാർ പരാക്രമികളായ അപാഷേകളെ പരാജയപ്പെടുത്തി എന്നാണ് ഐതിഹ്യം.

## ചരിത്രം

പതിനേഴാം നൂറ്റാണ്ടിന്റെ ആദ്യഘട്ടത്തിൽ സ്പാനിഷ് മിഷനറിമാർ ഇവരെ ക്രിസ്തുമതത്തിൽ ചേർത്തു.  ക്രമേണ ഒപാറ്റകൾ സ്പാനിഷ് സംസ്കാരവുമായി താദാത്മ്യപ്പെട്ടു തുടങ്ങി.  1820-ൽ മെക്സിക്കൻ സേനയിൽ സേവനമനുഷ്ഠിച്ചിരുന്ന ഒപാറ്റപട്ടാളക്കരുടെ ശമ്പളം തടഞ്ഞുവച്ചതിന്റെ പേരിൽ അവർ കലാപമുണ്ടാക്കി.  ഡൊരെയിൻ, എസ്പിരിടു എന്നീ ഒപാറ്റാ നേതാക്കളാണ് ഈ കലാപത്തിന് നേതൃത്വം നൽകിയത്.  ആദ്യഘട്ടത്തിൽ ഒപാറ്റാസൈനികർ വിജയിച്ചുവെങ്കിലും യുദ്ധസാമഗ്രികളുടെ അപര്യാപ്തത നിമിത്തം പിന്നീട് കീഴടങ്ങുകയാണുണ്ടായത്.  ക്രമേണ ഇവർ മെക്സിക്കൻ ഗവണ്മെന്റുമായി സൗഹൃദത്തിലാവുകയും സൊണോറൻ ഗ്രാമ്മീണ സംസ്കാരവുമായി ഇഴുകിച്ചേരുകയും ചെയ്തു.

## ഉപജീവനമാർഗം

കാർഷികവൃത്തിയാണ് ഇവരുടെ ഉപജീവനമാർഗം.  ചോളം, പയറുവർഗങ്ങൾ, മുളക്, തണ്ണിമത്തൻ, ചുരയ്ക്ക തുടങ്ങിയവയാണ് ഇവരുടെ പ്രധാന കാർഷിക വിളകൾ.  ജലസേചന സൗകര്യങ്ങൾ ഏർപ്പെടുത്തി കൃഷിനടത്തുന്നതിൽ ഇവർ സമർഥരാണ്.

## വസഗൃഹങ്ങൾ

ചെങ്കല്ലുകൊണ്ടുണ്ടാക്കിയ വീടുകൾ ഒപാറ്റൻ ഗ്രാമങ്ങളിൽ അടുത്തടുത്തായി കാണാം.  പൊതുവേ കത്തോലിക്കാമത വിശ്വാസികളാണെങ്കിലും ആദിമ മതാചാരങ്ങളുടെ അംശങ്ങൾ ഒപാറ്റ ജനവർഗക്കാരുടെ ഇടയിൽ ഇപ്പോഴും അങ്ങിങ്ങായി കാണാം.  ഇവരുടെ സംസാരഭാഷയായിരുന്ന *യൂടോ-അസ്ടെക്കൻ* ഇന്ന് പ്രചാരത്തില്ല.

## അവലംബം

## പുറത്തേക്കുള്ള കണ്ണികൾ

*  http://seymourharlan.com/My_Homepage_Files/Page73.html

വർഗ്ഗം:വടക്കേ അമേരിക്കയിലെ ജനവിഭാഗങ്ങൾ
കക്കാ

**കക്ക** എന്ന പേരിൽ കൂടുതലായറിയപ്പെടുന്ന **റിക്കാർഡോ സെക്ക്സൺ ദോസ് സാന്റോസ് ലെയ്റ്റ്** (; ജനനം 22 ഏപ്രിൽ 1982) ഒരു ബ്രസീലിയൻ ഫുട്ബോൾ കളിക്കാരനാണ്‌. ഇദ്ദേഹം ബ്രസീൽ ദേശീയ ടീമിനു വേണ്ടിയും റിയൽ മാഡ്രിഡ് ടീമിനു വേണ്ടിയും കളിച്ചു വരുന്നു.വന്നിട്ടുണ്ട്

## പുറമെ നിന്നുള്ള കണ്ണികൾ

* Kaka profile  on SambaFoot
* Kaká's Profile - acmilan.com official website
* Career timeline, photo gallery and detailed statistics - Football Database
* Tactical Profile - Football-Lineups.com

വർഗ്ഗം:ബ്രസീലിയൻ ഫുട്ബോൾ കളിക്കാർ
വർഗ്ഗം:1982-ൽ ജനിച്ചവർ
വർഗ്ഗം:ഏപ്രിൽ 22-ന് ജനിച്ചവർ
ഉന്നതങ്ങളിൽ

ജോമോന്റെ സംവിധാനത്തിൽ മനോജ്‌ കെ. ജയൻ, ലാൽ, സായി കുമാർ, ഇന്ദ്രജ, പൂർണ്ണിമ, ഗീത വിജയൻ എന്നിവർ പ്രധാന വേഷങ്ങളിൽ അഭിനയിച്ച് 2001-ൽ പ്രദർശനത്തിനിറങ്ങിയ ഒരു മലയാള ചലച്ചിത്രമാണ് ***ഉന്നതങ്ങളിൽ***. മോഹൻലാൽ ഈ ചിത്രത്തിൽ അതിഥി വേഷത്തിലെത്തുന്നു. ജെ.എം.ജെ. പ്രൊഡക്ഷൻസിന്റെ ബാനറിൽ പി.ജെ. എബ്രഹാം നിർമ്മിച്ച ഈ ചിത്രം വിതരണം ചെയ്തത് ജെ.എം.ജെ., ഷോഗൺ എന്നിവർ ചേർന്നാണ്. സം‌വിധായകൻ ജോമോൻ ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റോബിൻ തിരുമല ആണ്.

## അഭിനേതാക്കൾ
* മനോജ്‌ കെ. ജയൻ – മൈക്കിൾ
* ലാൽ – ശിവൻ
* സായി കുമാർ – ആന്റണി മുതലാളി
* ജഗദീഷ്
* സാദിഖ് – രഘുരാമൻ
* അഗസ്റ്റിൻ – പണിക്കർ
* എൻ.എഫ്. വർഗ്ഗീസ് – വേലുഭായ്
* മാള അരവിന്ദൻ – ജോസഫ്
* അബു സലീം – പ്രഭു
* ഇന്ദ്രജ – ഹെലൻ
* പൂർണ്ണിമ – ജൂലി
* ഗീത വിജയൻ – സലോമി
* മോഹൻലാൽ – അതിഥി വേഷം

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക്  സംഗീത സംവിധാനം നിർവ്വഹിച്ചത് മോഹൻ സിതാര ആണ്. പശ്ചാത്തല സംഗീതം രാജാമണി ഒരുക്കിയിരിക്കുന്നു. ഗാനങ്ങൾ സംഗം ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# ഉന്നതങ്ങളിൽ നക്ഷത്രങ്ങൾ – രഞ്ജിനി ജോസ്
# നക്ഷത്രങ്ങൾ തിളാങ്ങും – കെ.ജെ. യേശുദാസ്
# മുത്താണി മുന്തിരി വള്ളികൾ – കെ.ജെ. യേശുദാസ്, കെ.എസ്. ചിത്ര
# മണിപന്തലിൽ – എം.ജി. ശ്രീകുമാർ, രഞ്ജിനി ജോസ്, സ്മിത
# മുത്താണി മുന്തിരി – കെ.ജെ. യേശുദാസ്

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: മുരളി നാരായണൻ
* കല: ശ്രീനി
* ചമയം: ജയമോഹൻ, വി. മുരുകൻ
* സംഘട്ടനം: പഴനിരാജ്
* എഫക്റ്റ്സ്: മുരുകേഷ്
* കോറിയോഗ്രാഫി: കുമാർ ശാന്തി
* നിർമ്മാണ നിയന്ത്രണം: പീറ്റർ ഞാറയ്ക്കൽ
* നിർമ്മാണ നിർവ്വഹണം: രാജു ഞാറയ്ക്കൽ
* ലെയ്‌സൻ: പൊടിമോൻ കൊട്ടാരക്കര
* വിഷ്വൽ എഫക്റ്റ്സ്: കലൈ ശെൽ‌വൻ

## പുറത്തേക്കുള്ള കണ്ണികൾ
* 
* ''ഉന്നതങ്ങളിൽ''  – മലയാള സംഗീതം.ഇൻഫോ

വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
മൈ ബിഗ് ഫാദർ

മഹേഷ് പി ശ്രീനിവാസന്റെ  സംവിധാനത്തിൽ ജയറാം, ഗിന്നസ് പക്രു, കനിക, ജഗതി, സുരാജ് വെഞ്ഞാറമൂട്, സലിം കുമാർ എന്നിവർ പ്രധാനവേഷത്തിൽ അഭിനയിച്ച്  2009 -ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് **മൈ ബിഗ് ഫാദർ**. പി.എ.സെബാസ്റ്റ്യൻ നിർമ്മിച്ച ഈ ചിത്രം വിതരണം ചെയ്തത് കാസിനോ പിൿചേഴ്സ് ആണ്.
 
## കഥാസാരം
## രചന
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് സുരേഷ് മേനോൻ, സതീഷ് കെ. ശിവൻ എന്നിവരാണ്.

## അഭിനേതാക്കൾ

## സംഗീതം
വയലാർ ശരത്ചന്ദ്രവർമ്മ എഴുതിയ ഇതിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് അലക്സ് പോൾ ആണ്.

## ഗാനങ്ങൾ
* നിറ തിങ്കളേ : കെ.ജെ. യേശുദാസ്
* അപ്പാ ചട്ടമ്പി : ശ്യാം പ്രസാദ്
* നിറ തിങ്കളേ : മഞ്ജരി
* മോഹിച്ചില്ലേ : എം.ജി. ശ്രീകുമാർ, റിമി ടോമി

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
*.

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
PSR B1257+12

right|thumb|250px|പൾസാറും ചുറ്റുമുള്ള ഗ്രഹങ്ങളും ചിത്രകാരന്റെ ഭാവനയിൽ
സൂര്യനിൽ നിന്ന് 980 പ്രകാശവർഷം സ്ഥിതിചെയ്യുന്ന ഒരു പൾസാറാണ്‌ **PSR B1257+12**. സൗരയൂഥേതരഗ്രഹങ്ങളുടെ നിലനില്പ് ആദ്യമായി സ്ഥിരീകരിക്കപ്പെട്ടത് ഈ നക്ഷത്രത്തിനുചുറ്റുമാണ്‌. പൾസാറിനു ചുറ്റും മൂന്ന് ഗ്രഹങ്ങളെങ്കിലും പരിക്രമണം ചെയ്യുന്നതായി സ്ഥിരീകരിക്കപ്പെട്ടിട്ടുണ്ട്.

## പൾസാർ
കന്നി രാശിയിലാണ്‌ പൾസാറിന്റെ സ്ഥാനം. 1257+12 എന്നത് 1950 epoch അനുസരിച്ചുള്ള നക്ഷത്രത്തിന്റെ നിർദ്ദേശാങ്കങ്ങളെ സൂചിപ്പിക്കുന്നു. സൗര്യൂഥത്തിൽ നിന്ന് പൾസാറിന്റെ ദുരം 980 പ്രകാശവർഷമാണ്‌. അരസിബോ ദൂരദർശിനി ഉപയോഗിച്ച് 1990-ൽ പോളിഷ് ജ്യോതിശാസ്ത്രജ്ഞനായ അലക്സാണ്ടർ വോൾഷ്ടാനാണ്‌ പൾസാറിനെ കണ്ടെത്തിയത്. 6.22 മില്ലിസെകന്റ് ആണ്‌ ഈ പൾസാറിന്റെ ഭ്രമണകാലം. പൾസുകൾക്കിടയിലുള്ള സമയത്തിൽ വരുന്ന അന്തരമാണ്‌ നക്ഷത്രത്തെക്കുറിച്ച് കൂടുതൽ പഠിക്കുന്നതിലേക്ക് നയിച്ചത്.

## ഗ്രഹങ്ങൾ
1992-ൽ വോൾഷ്ടാനും ഡെയ്ൽ ഫ്രെയ്ലും പൾസാറിനുചുറ്റും രണ്ട് ഗ്രഹങ്ങൾ പരിക്രമണം ചെയ്യുന്നതായി കണ്ടെത്തി. സൗരയൂഥത്തിനുപുറത്ത് ആദ്യമായായിരുന്നു ഗ്രഹങ്ങൾ നിരീക്ഷിക്കപ്പെടുന്നത് മുഖ്യധാരാനക്ഷത്രങ്ങൾക്കുചുറ്റുമേ ഗ്രഹങ്ങളുണ്ടാകൂ എന്നുകരുതിയിരുന്ന ജ്യോതിശാസ്ത്രജ്ഞർക്ക് ഇതൊരു അത്ഭുതമായിരുന്നു. മുമ്പ് ഇതുപോലെ PSR 1829-10 എന്ന പൾസാറിനുചുറ്റും ഒരു ഗ്രഹമുണ്ടായതായി കരുതപ്പെടുകയും എന്നാൽ പിന്നീട് ഇത് തെറ്റായ ഒരു കണക്കുകൂട്ടലാണെന്ന് കണ്ടെത്തുകയും ചെയ്തിരുന്നത് ഇക്കാര്യത്തിൽ കൂടുതൽ സന്ദേഹത്തിന്‌ വഴിതെളിച്ചു. എന്നാൽ പൾസാറിനുചുറ്റും ഒരു ഗ്രഹംകൂടിയുണ്ടെന്ന് പിന്നീട് കണ്ടെത്തുകയാണുണ്ടായത്. നക്ഷത്രത്തിനുചുറ്റും ഒരു ഛിന്നഗ്രഹവലയമോ കുയ്പർ വലയമോ കൂടിയുണ്ടാകാൻ സാധ്യതയുണ്ട്. 

ഏതാണ്ട് ശനിയുടെ വലിപ്പമുള്ള മറ്റൊരു ഗ്രഹം കൂടി പൾസാറിനുണ്ടെന്ന് 1996-ൽ പുറത്തുവന്നു. എന്നാൽ ഈ അവകാശവാദം പിന്നീട് പിൻവലിക്കുകയാണുണ്ടായത്. എങ്കിലും ഒരു കുള്ളൻ ഗ്രഹം കൂടി നക്ഷത്രത്തിനുണ്ടാകാൻ സാധ്യതയുണ്ട്

### ഗ്രഹവ്യവസ്ഥയുടെ സവിശേഷതകൾ

## അവലംബം

വർഗ്ഗം:പൾസാറുകൾ
വർഗ്ഗം:കന്നി നക്ഷത്രരാശി
ആക്റ്റീവ് ഡയറക്റ്ററി

മൈക്രോസോഫ്റ്റ് വിൻഡോസ് സെർവറുകളിൽ ഉപയോഗിക്കുന്ന ഒരു നെറ്റ്‌വർക്ക് സേവനമാണ് **ആക്റ്റീവ് ഡയറക്റ്ററി**. ഒരു ശൃംഖലയിലുള്ള കമ്പ്യൂട്ടറുകളെ കേന്ദ്രീകൃതമായി നിയന്ത്രിക്കുന്ന രീതിയാണിത്. 

ഇതിൽ രണ്ടു തരത്തിലുള്ള ഗ്രൂപ്പുകളുണ്ട്. 
# സെക്യൂരിറ്റി ഗ്രൂപ്പ്
# ഡിസ്ട്രിബ്യൂഷൻ ഗ്രൂപ്പ്

## പുറത്തേക്കുള്ള കണ്ണികൾ
* Microsoft's Active Directory Page
* Microsoft Technet: White paper: Active Directory Architecture (Single technical document that gives an overview about Active Directory.)
* Microsoft Technet: Detailed description of [Active Directory on Windows Server 2003](http://technet.microsoft.com/en-us/library/cc782657(WS.10).aspx)
* Microsoft MSDN Library:  (part of the Microsoft Open Specification Promise)
* Active Directory Application Mode (ADAM)
പുറ്റെക്കാട്

കോഴിക്കോട് ജില്ലയിലെ ഫറോക്ക് ഗ്രാമ പഞ്ചായത്തിലെ ചെറിയ ഗ്രാമമാണ് പുറ്റെക്കാട്. ഫറോക്ക്‌ പട്ടണത്തിൽ നിന്നും ഒന്നര കിലോമീറ്റർ തെക്ക്‌ ആയി സ്ഥിതി ചെയ്യുന്നു.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കേംബ്രിഡ്ജ്

ഇംഗ്ലണ്ടിലെ കിഴക്കൻ ആംഗ്ലിയിൽ പെട്ട കേംബ്രിഡ്ജ്ഷയർ കൗണ്ടിയുടെ ആസ്ഥാനമാണ്‌ **കേംബ്രിഡ്ജ്** നഗരം. ലോകപ്രശസ്തമായ കേംബ്രിഡ്ജ് സർവകലാശാല ഇവിടെയാണ് സ്ഥിതി ചെയ്യുന്നത്. 2001-ലെ കണക്കനുസരിച്ച് കേംബ്രിഡ്ജിലെ ജനസംഖ്യ 1,08,863 ആയിരുന്നു.

റോമാസാമ്രാജ്യത്തിനു മുൻപു മുതലേ കേംബ്രിഡ്ജിൽ മനുഷ്യവാസമുണ്ടയിരുന്നതായി വിശ്വസിക്കപ്പെടുന്നു. ഇരുമ്പു യുഗത്തിലെ അവശിഷ്ടങ്ങൾ ഇവിടെ നിന്നും കണ്ടെത്തിയിട്ടുണ്ട്. എ.ഡി. 40 ഇൽ റോമാസാമ്രാജ്യം ബ്രിട്ടൻ കീഴടക്കി. തുടർന്ന് സാക്സൺ, വൈക്കിങ്, നോർമൻ ആധിപത്യത്തിൽ ആയിരുന്നു ബ്രിട്ടനും അതിനോടൊപ്പം കേംബ്രിഡ്ജും.
ഫിംഗർപ്രിന്റ് (ചലച്ചിത്രം)

സതീഷ് പോളിന്റെ സംവിധാനത്തിൽ ജയറാം, ഇന്ദ്രജിത്ത്, നെടുമുടി വേണു, ഗോപിക എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഫിംഗർ പ്രിന്റ്***. ആനന്ദഭൈരവിയുടെ ബാനറിൽ സാബു ചെറിയാൻ നിർമ്മിച്ച ഈ ചിത്രം സെൻ‌ട്രൽ പിൿചേഴ്സ് ആണ് വിതരണം ചെയ്തത്. ഈ ചിത്രത്തിന്റെ കഥ സതീഷ് പോളിന്റേതാണ്‌‍. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് സിദ്ദിഖ് ആണ്.

## അഭിനേതാക്കൾ
* ജയറാം – വിവേക് ശങ്കർ
* ഇന്ദ്രജിത്ത് – കിഷോർ വർമ്മ‍
* നെടുമുടി വേണു – രാമവർമ്മ തമ്പുരാൻ
* ഉണ്ണി ശിവപാൽ -  കൃഷ്ണ പ്രസാദ്‌ 
* ദേവൻ – മുരളി മോഹൻ
* മുരളി മേനോൻ – പ്രവീൺ
* സായി കുമാർ – പ്രതാപ വർമ്മ
* രഞ്ജി വി. നായർ – നന്ദകുമാർ
* ടോം ജോർജ്ജ് – മെഡിക്കൽ പോലീസ് സർജൻ
* ഗോപിക – പ്രീതി വർമ്മ

## സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് പ്രവീൺ മണി ആണ്.

## അണിയറ പ്രവർത്തകർ
* ഛായാഗ്രഹണം: ഗുണശേഖർ
* ചിത്രസം‌യോജനം: മനോഹരൻ
* കല: പ്രദീപ്
* ചമയം: രഞ്ജിത് അമ്പാടി
* വസ്ത്രാലങ്കാരം: കുമാർ എടപ്പാൾ
* സംഘട്ടനം: ത്യാഗരാജൻ
* പരസ്യകല: എം. സജീഷ്
* നിശ്ചല ഛായാഗ്രഹണം: ജയപ്രകാശ് പയ്യന്നൂർ
* ഡി.ടി.എസ്. മിക്സിങ്ങ്: റിയൽ ഇമേജ്
* വാർത്താപ്രചരണം: വാഴൂർ ജോസ്, എ.എസ്. ദിനേശ്
* നിർമ്മാണ നിയന്ത്രണം: എം. വിജയകുമാർ
* ടൈറ്റിൽ‌സ്: ശശി മേനോൻ
* ഓഫീസ് അഡ്‌മിനിസ്ട്രേഷൻ: കെ.ആർ. മണി, ഉമേഷ് ഭട്ട്
* ലെയ്‌സൻ: അഗസ്റ്റിൻ ചെന്നൈ
* എക്സിക്യൂട്ടീവ് പ്രൊഡ്യൂസർ: ബി. സതീഷ്
* കോസ്റ്റ്യൂം ഡിസൈൻ: പാർ‌വ്വതി

## പുറത്തേക്കുള്ള കണ്ണികൾ
* 
* ''ഫിംഗർപ്രിന്റ്''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
പഞ്ചവടി

രാമായണത്തിൽ പരാമർശിക്കുന്ന ഒരു പ്രദേശമാണ് **പഞ്ചവടി**. രാവണൻ സീതയെ അപഹരിക്കുന്നത് ഇവിടെ നിന്നാണ്.
രാമായണം ആരണ്യകാണ്ഡത്തിലാണ പഞ്ചവടീപ്രവേശം വർണ്ണിക്കുന്നത്. ശ്രീരാമനും സീതയ്ക്കുമായി പർണ്ണശാല നിർമ്മിക്കുന്നത് ലക്ഷ്മണനാണ്. ഗോദാവരിയുടെ തീരത്തുള്ള പഞ്ചവടീപ്രദേശം ദണ്ഡകാരണ്യത്തിന്റെ ഭാഗമായാണ് വിവരിച്ചിരിക്കുന്നത്. അഗസ്ത്യമുനിയുടെ ആശ്രമത്തിൽ നിന്നും അകലയല്ലാത്ത ഈ പ്രദേശം പർ‌വ്വതങ്ങളാൽ ചുറ്റപ്പെട്ടതായും അവയ്ക്കിടയിൽ വളർന്ന മരങ്ങളാൽ രൂപപ്പെട്ടതായും വാല്മീകി പറയുന്നു.
ഞൊടിഞെട്ട

നാട്ടിൻപുറങ്ങളിൽ കാണപ്പെടുന്ന ഒരു ചെറു സസ്യമാണ് **ഞൊടിഞെട്ട** ( പ്രാദേശികമായി **ഞൊട്ടങ്ങ ** **മുട്ടാംബ്ലിങ്ങ**, **ഞട്ടങ്ങ**,  **ഞൊടിയൻ** **നൊട്ടങ്ങ** **മുട്ടാമ്പുളി**,  **ഞെട്ടാമണി**, **ഞെട്ടാഞൊടി**, **ഞൊട്ടാഞൊടിയൻ** എന്നീ പേരുകളും പ്രചാരത്തിലുണ്ട്) (ഇംഗ്ലീഷ്: **Cape Gooseberry**, **Little Gooseberry**  ശാസ്ത്രീയനാമം: *Physalis minima*). ഹവായിയാണ് ഈ ചെടിയുടെ സ്വദേശം.

## രൂപവിവരണം
അഞ്ചു മി.മീ വ്യാസമുള്ള പൂക്കൾക്ക് വെളുത്ത നിറമാണ്. വേനലാവുന്നതോടെ കായ്കൾ പാകമാവുകയും ചെടി  പൂർണ്ണമായും നശിച്ചു പോകുകയും ചെയ്യുന്നു. അടുത്ത മഴ തുടങ്ങുന്നതോടെ വിത്തുകളിൽ നിന്നും പുതിയ ചെടികൾ മുളയ്ക്കുന്നു. ജൂലൈ മുതൽ ഒക്ടോബർ വരെയാണ്  പ്രധാന പൂക്കാലം

## ഇതും കാണുക
*മലതക്കാളിക്കീര

## ചിത്രശാല


പ്രമാണം:മുട്ടാംബ്ലിങ്ങ.jpg|ഞൊടിഞെട്ട
File:Cape_Gooseberry_-_ഞൊട്ടങ്ങ-02.JPG|ഞൊട്ടങ്ങ ചെടി
File:Cape_Gooseberry_-_ഞൊട്ടങ്ങ-03.JPG|ഞൊട്ടങ്ങ ഉൾഭാഗം
File:Cape_Gooseberry_-_ഞൊട്ടങ്ങ-04.JPG|ഞൊട്ടങ്ങ വയലറ്റ് നിറത്തോടുകൂടിയത് 
File:Physalis.jpg|പഴുത്ത ഞൊട്ടങ്ങ
File:Physalis minima L.jpg|ഞൊട്ടങ്ങ ചെടി


## അവലംബം

## ബാഹ്യകണ്ണികൾ
* ഭാരതത്തിലെ പുഷ്പങ്ങൾ: ഞൊടിഞൊട്ട
* കൂടുതൽ വിവരവും കാണുന്ന ഇടങ്ങളും

വർഗ്ഗം:സസ്യങ്ങൾ
വർഗ്ഗം:സൊളാനേസീ
വർഗ്ഗം:ബുഷ്ഫുഡ്
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വട്ടപ്പെരുക്

കേരളത്തിൽ വളരെ സാധാരണമായ സസ്യങ്ങളിലൊന്നാണ് **വട്ടപ്പെരുക്** അഥവ **പെരുക്കിഞ്ചെടി** (ഇംഗ്ലീഷ്:**Hill Clerodendrum**   ശാസ്ത്രീയനാമം:*Clerodendrum infortunatum*). **പെരുകിലം, പെരുവലം, പെരിയലം, പെരിയാലം, പെരിങ്ങലം, പെരുക്, പെരു, വട്ടപ്പലം, വാട്ടാപ്പലം, ഒരുവേരൻ** തുടങ്ങിയ പേരുകളിലും അറിയപ്പെടുന്നു. പൂക്കൾ ധാരാളം ശലഭങ്ങളെ ആകർഷിക്കുന്നു. ഓഗസ്റ്റ് മുതൽ ഡിസംബർ വരെയാണ് പൂക്കാലം. എങ്കിലും മിക്ക മാസങ്ങളിലും പൂക്കൾ കാണാൻ സാധിക്കും. ഇവയുടെ ഇലയും വേരും ഔഷധയോഗ്യമാണ്.

വിരയിളക്കാൻ പെരുക് ഉപയോഗിയ്ക്കുന്നു. മലേറിയയ്ക്ക് ഇതിൽ നിന്നെടുക്കുന്ന നീര് ഔഷധമാണത്രേ. വയറുകടി, വയറിളക്കം എന്നിവയ്ക്കും ഗൊണോറിയ, വിഷം എന്നിവയ്ക്കും  ആയു‍വേദ ചികിൽസയിൽ ഉപയോഗിക്കുന്നു.

ആയുർവ്വേദത്തിലും സിദ്ധവൈദ്യത്തിലും ഔഷധമായി വട്ടപ്പലത്തിന്റെ വിവിധ ഭാഗങ്ങൾ ഉപയോഗിക്കുന്നു,. ഹോമിയോപ്പതിയിലും ഔഷധനിർമ്മാണത്തിന് ഉപയോഗിക്കുന്നു .

പെരുവലം പുഴുനാശിനിയായി ഉപയോഗിക്കാറുണ്ട്. ചാണകത്തിനു മുകളിൽ ഇത് വേരോടെ പിഴുത് നിരത്തിയാൽ കൊമ്പൻചെല്ലി ചാണകത്തിൽ മുട്ടയിടില്ല, പിന്നീട് ഇത് അഴുകിച്ചേരുന്നതിനാൽ ചാണകത്തിനും ചെറിയ രീതിയിൽ അതിന്റെ ഗുണമുണ്ടായിരിക്കും.﻿

## രസഗുണങ്ങൾ
* രസം - തിക്തം, കഷായം
* ഗുണം - ലഘു, സ്നിഗ്ധം
* വീര്യം - ഉഷ്ണം

## ഘടന
ഏകദേശം 2 മീറ്റർ വരെ ശാഖോപശാഖകളായി വളരുന്ന ഒരു സസ്യമാണിത്. ശിഖരങ്ങൾക്ക് ഏകദേശം ചതുരാകൃതിയാണുള്ളത്. ഹൃദയാകൃതിയിലുള്ള ഇലകൾ വലുതും നനുത്തരോമാവൃതം ആയതും  ഏകദേശം 10 സെന്റീമീറ്റർ മുതൽ 25 സെന്റീമീറ്റർ വരെ വിസ്താരമുള്ളതുമാണ്‌. പൂക്കൾ മധ്യഭാഗം പിങ്ക് നിറത്തോടെ വെളുത്ത നിറത്തിൽ കാണപ്പെടുന്നു. കായ്കൾ ഗോളാകൃതിയുള്ളവയും പാകമാകുമ്പോൾ  ഏകദേശം കറുത്ത നിറത്തിലുള്ളവയുമാണ്‌.

## ചിത്രശാല

File:Clerodendrum_viscosum_-_പെരു.JPG|പെരു
File:Clerodendrum infortunatum bhat hill glory bower 05.jpg|പൂമൊട്ടുകളും പൂക്കളും
File:Clerodendrum infortunatum bhat hill glory bower 01.jpg|പൂവ്
പ്രമാണം:പെരിയാലത്തിന്റെ പൂവും മൊട്ടുകളും.jpg|175px|പെരിയാലത്തിന്റെ പൂവും മൊട്ടുകളും ഒരു രാത്രി ദൃശ്യം
File:Clerodendrum infortunatum flower.jpg|വട്ടപ്പലം- പൂവ്
പ്രമാണം:പെരിയാലത്തിന്റെ കായ്.jpg|175px|പെരിയാലത്തിന്റെ കായ്
File:Clerodendrum infortunatum.jpg|വട്ടപ്പലം
പ്രമാണം:വട്ടപ്പലം.jpg|175px|വട്ടപ്പലം


## അവലംബം

## പുറത്തേക്കുള്ള കണ്ണികൾ

*Wikispecies
*USDA, ARS, National Genetic Resources Program, GRIN
*The Linnean Collection
*Myanmar Medicinal Plant Database 
*Herbs for Health 
*Clerodendrum viscosum Vent. - VERBENACEAE
*Plants for Use
*Indian Medicinal Plants Growers' Consortium
*ZicodeZoo
*Cybernome
*Flora of Australia Online 
*Tropicos
*Flowers of India
*Botanica Sistematica

വർഗ്ഗം:സസ്യങ്ങൾ - അപൂർണ്ണലേഖനങ്ങൾ
വർഗ്ഗം:സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ലാമിയേസി
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അരിവാള

മഴക്കാലത്ത് ആദ്യം പ്രത്യക്ഷപ്പെടുന്ന ചെടികളിലൊന്നാണ് **അരിവാള** അഥവാ **മഞ്ഞകാട്ടുകടുക്** (ഇംഗ്ലീഷ്: **Yellow Spider Flower**   ശാസ്ത്രീയനാമം:*Cleome viscosa*). **ക്ലിയോമേസി** കുടുംബത്തിൽ (Cleomaceae Family) ഇവയുടെ മഞ്ഞപൂക്കൾ പെട്ടെന്നു തന്നെ നമ്മുടെ ശ്രദ്ധ ആകർഷിക്കുന്നു. നല്ല വളക്കൂറുള്ള മണ്ണിൽ ഈ ചെടി ഒരു മീറ്റർ വരെ ഉയരത്തിൽ വളരും. തുറസായ സ്ഥലങ്ങളിലാണ്  അരിവാള കൂടുതലായി കാണുന്നത്. തണ്ടുകളിലും കായ്കളിലും സ്പർശിച്ചാൽ നേർത്ത ഗന്ധവും ഒട്ടലും അനുഭവപ്പെടും. മഞ്ഞപൂക്കൾക്ക് ഒന്നു മുതൽ 1.5 സെ.മീ വരെ വ്യാസമുണ്ടാകും. ചെടി മൊത്തമായും ഔഷധാവശ്യത്തിന് ഉപയോഗിക്കാറുണ്ട്. പൊട്ടുവെള്ളാട്ടി (Common Psyche) ശലഭത്തിന്റെ ലാർ‌വയുടെ ഭക്ഷണസസ്യങ്ങളിലൊന്നാണ്. വിത്തുവഴിയാണ് പുതിയ ചെടികൾ ഉണ്ടാവുന്നത്. നെൽപ്പാടങ്ങളിൽ ഇത് ഒരു കളയാണ്.
## Cleome viscosa യുടെ ചിത്രശാല


Image:Asian spiderflower (Cleome viscosa) in Anantgiri, AP W IMG 8891.jpg| at Ananthagiri Hills, in Rangareddy district of Andhra Pradesh, India.
Image:Asian spiderflower (Cleome viscosa) in Anantgiri, AP W IMG 8889.jpg| at Ananthagiri Hills, in Rangareddy district of Andhra Pradesh, India.
Image:Asian spiderflower (Cleome viscosa) in Anantgiri, AP W IMG 8888.jpg| at Ananthagiri Hills, in Rangareddy district of Andhra Pradesh, India.
Image:Asian spiderflower (Cleome viscosa) in Anantgiri, AP W2 IMG 8889.jpg| at Ananthagiri Hills, in Rangareddy district of Andhra Pradesh, India.
പ്രമാണം:അരിവാള.jpg|കേരളത്തിൽ സാധാരണ കാണപ്പെടുന്ന അരിവാള (കാട്ടു കടുക്)


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
കാശി വിശ്വനാഥക്ഷേത്രം

ഇന്ത്യയിലെ ഏറ്റവും പ്രശസ്തമായ ശിവക്ഷേത്രമാണ് ഉത്തർപ്രദേശിലെ വാരണാസിയിൽ (കാശി/ബനാറസ്) സ്ഥിതി ചെയ്യുന്ന **കാശി വിശ്വനാഥ ക്ഷേത്രം** (). ഹിന്ദുക്കളുടെ ഒരു പ്രധാനപെട്ട തീർത്ഥടന കേന്ദ്രമാണ് ഇവിടം. ഗംഗയുടെ പടിഞ്ഞാറൻതീരത്ത് സ്ഥിതിചെയ്യുന്ന ഈ ക്ഷേത്രത്തിന് ദ്വാദശജ്യോതിർലിംഗങ്ങളിൽ പ്രമുഖസ്ഥാനമുണ്ട്. മഹാദേവൻ ഇവിടെ വിശ്വനാഥൻ അഥവാ വിശ്വേശ്വരൻ എന്ന പേരിലാണ് അറിയപ്പെടുന്നത്. പ്രാചീനകാലം മുതൽക്കേ ഈ ക്ഷേത്രം ഹൈന്ദവ വിശ്വാസവുമായും ശിവപുരാണങ്ങളുമായും ബന്ധപ്പെട്ടു കിടക്കുന്നു. ഇവിടെ മരണാനന്തര കർമ്മങ്ങൾ നടത്തിയാൽ പരേതർക്ക് മോക്ഷം ലഭിക്കുമെന്നും ശിവലോകപ്രാപ്തി ഉണ്ടാകുമെന്നുമാണ് വിശ്വാസം. വാരാണസിയുടെ കാവൽദൈവമായ കാല 
ഭൈരവനും ഇവിടെ പ്രത്യേക ക്ഷേത്രമുണ്ട്. ശിവന്റെ രൗദ്രരൂപമാണ് കാല 
ഭൈരവൻ. അപകടങ്ങളും അകാലത്തിലുള്ള മരണവും 
ഒഴിവാക്കാൻ ഇവിടെ ദർശനം 
നടത്തി കാശിക്കയർ ധരിച്ചാൽ 
മതിയെന്ന് ഭക്തർ വിശ്വസിക്കുന്നു. ഈ ക്ഷേത്രത്തിൽ മൃത്യുഞ്ജയമന്ത്രം ജെപിക്കുന്നത് വിശേഷമാണ്. അതിനാൽ ധാരാളം ഭക്തർ ഇവിടം സന്ദർശിക്കാറുണ്ട്. സമീപത്തുള്ള വിശ്വനാഥന്റെ ഭാര്യയായ വിശാലാക്ഷി ഗൗരി (ശ്രീ പാർവ്വതി) ശക്തിപീഠ ക്ഷേത്രവും വിശ്വപ്രസിദ്ധമാണ്. മണികർണ്ണികാ ദേവിക്ഷേത്രം എന്നിത് അറിയപ്പെടുന്നു. 108 ശക്തി പീഠങ്ങളിൽ ഒന്നാണ് ഈ ദേവീക്ഷേത്രം. വിശ്വനാഥക്ഷേത്രം നിരവധി തവണ തകർക്കുകയും ഉയർന്നു വരികയും ചെയ്തിട്ടുണ്ട്. 1194ൽ തന്റെ പടയോട്ടകാലത്ത് മുഹമ്മദ് ഗോറി തകർത്തു ഭവ്യക്ഷേത്ര നിർമ്മാണം നടക്കവേ കുത്തബുദ്ദീൻ ഐബക് ക്ഷേത്രം വീണ്ടും തകർത്തു. 1494ൽ സിക്കന്തർ ലോധി ക്ഷേത്രം തകർത്തെന്നു മാത്രമല്ല തൽസ്ഥാനത്ത് ക്ഷേത്രനിർമ്മാണം നിരോധിക്കുകയും ചെയ്തു. നാടാകെ കൊടും‌വരൾച്ച കൊണ്ട് ഭയന്ന ചക്രവർത്തി നാരായനഭട്ടപണ്ഡിതന്റെ ഇംഗിതത്തിനു വഴങ്ങി മഴ പെയ്യിച്ചാൽ നിരോധനം നീക്കാമെന്നു സമ്മതിച്ചു. 1669ൽ ഔറംഗസേബ് ക്ഷേത്രം തകർത്ത് തൽസ്ഥാനത്ത് പള്ളി പണിതു. 1780ൽ റാണി അഹല്യ ക്ഷേത്രം വീണ്ടും പണിതു. 1835ൽ പഞ്ചാബിലെ രഞ്ജിത് സിങ്ങ് മഹാരാജാവ് ക്ഷേത്രകമാനം 1000 കിലോ സ്വർണ്ണം പൂശുകയുണ്ടായി.

## സമീപത്തുള്ള പ്രധാന ക്ഷേത്രങ്ങൾ
1. ദുർഗാ കുണ്ഡ് ക്ഷേത്രം
 
2. അന്നപൂർണേശ്വരി ക്ഷേത്രം
 
3. ലളിത ഗൗരി ക്ഷേത്രം
 
4. മൃത്യുഞ്ചയ മഹാദേവ ക്ഷേത്രം
 
5. സങ്കട മോചൻ ഹനുമാൻ ക്ഷേത്രം

6. വരാഹി മാതാ ദേവിക്ഷേത്രം

## പുറത്തേക്കുള്ള കണ്ണികൾ
*ക്ഷേത്രത്തിന്റെ വെബ്‌സൈറ്റ്
*വിശ്വനാഥക്ഷേത്രം
*ശ്രീകാശിവിശ്വനാഥക്ഷേത്രം, വരാണസി
*indhistory.com ൽ നിന്നൊരു ലേഖനം 
*Culture holidays - Kashi Vishwanath Temple, Uttar Pradesh 
*Information about all jyotrilingas

## അവലംബം

വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:ജ്യോതിർലിംഗങ്ങൾ
മഹാകാലേശ്വർ ക്ഷേത്രം

ദ്വാദശജ്യോതിർലിം‌ഗങ്ങളിൽപ്പെടുന്ന പ്രശസ്ത ശിവക്ഷേത്രമാണ് മദ്ധ്യപ്രദേശിലെ ഉജ്ജയിനിയിൽ (അവന്തി) രുദ്രസാഗർ തടാകകരയിൽ സ്ഥിതി ചെയ്യുന്ന **ശ്രീ മഹാകാലേശ്വർ ക്ഷേത്രം**. ഇവിടുത്തെ ശിവലിം‌ഗം **സ്വയം‌ഭൂവാണെന്ന്** വിശ്വസിക്കുന്നു. ജ്യോതിർലിംഗങ്ങളിലെ ഏക സ്വയം‌ഭൂലിംഗ ഇതാണ്. **മഹാകാലേശ്വരൻ** എന്ന പേരിലാണ് ശിവൻ ഇവിടെ അറിയപ്പെടുന്നത്. പ്രാചീന കാലത്ത് **അവന്തി** എന്ന പേരിൽ അറിയപ്പെട്ടിരുന്ന ഉജ്ജയിനിയിൽ ചന്ദ്രസേന മഹാരാജാവിന്റെ രക്ഷാർത്ഥം മഹാകാലേശ്വരൻ അവതരിച്ചതായാണ് വിശ്വസിക്കുന്നത്. ദക്ഷിണദിക്കിലേക്കാണ് മഹാകാലേശ്വര ദർശനം. മഹാകലേശ്വരക്ഷേത്ര ശ്രീകോവിലിലെ ഗർഭഗൃഹത്തിനുള്ളിൽ ഒരു ശ്രീയന്ത്രം തലകീഴായി കെട്ടിതൂക്കിയിട്ടുണ്ട്. ക്ഷേത്രത്തിന് അഞ്ചു നിലകളുണ്ട്. മൂന്നാം നിലയിലെ നാഗചന്ദ്രേശ്വരനെ നാഗപഞ്ചമി ദിനം മാത്രമേ ദർശിക്കാൻ കഴിയൂ. കൂടാതെ പ്രസിദ്ധമായ മഹാകാളി ക്ഷേത്രവും ഉജ്ജയിനിയിൽ കാണാവുന്നതാണ്. മഹാകാളന്റെ ശക്തിയാണ് മഹാകാളി എന്ന് വിശ്വസിക്കപ്പെടുന്നു.

## അവലംമ്പം

വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:ജ്യോതിർലിംഗങ്ങൾ
മിഥില

രാമായണത്തിലെ വിദേഹപുരിയുടെ തലസ്ഥാനമാണ് **മിഥില**. സീതയുടെ പിതാവായ ജനകൻ ഭരിച്ചിരുന്നത് ഇവിടെയാണ്. പ്രാചീനകാലത്ത് ഇവിടം വിദ്യയുടേയും സംസ്കാരത്തിന്റേയും തലസ്ഥാനമായിരുന്നു. വിശ്വാമിത്രൻ, വാല്മീകി, ജനകൻ, യാജ്ഞവാൽക്യൻ, ഗൗതമൻ തുടങ്ങിയ ആചാര്യന്മാരാൽ പരിപോഷിപ്പിക്കപ്പെട്ട മിഥിലയിലെ വിശ്വവിദ്യാലയം വിക്രമശിലയുടെ തകർച്ചയോടെ പ്രശസ്തിയിലേക്ക് കുതിച്ചു കയറി. വേദോപനിഷത്തുകൾക്കും, സ്മൃതികൾക്കും പ്രശസ്തമായ ഈ കേന്ദ്രം മൂന്നു ശതാബ്ദത്തിലധികം നിലകൊണ്ടു. മിഥിലയിൽ വിശ്വാമിത്ര-ഗൗതമ-യാജ്ഞ്യവൽക്യ-വാല്മീക്യാശ്രമങ്ങളുണ്ടായിരുന്നുവെന്നു കരുതപ്പെടുന്നു. ജങ്കരാജക്കന്മാരുടെ പുരോഹിതന്മാർ ഗൗതമവംശക്കാരായിരുന്നു. ജനകപൂരിൽ കപിലേശ്വരം, കൂപേശ്വരം, ശീലനാഥം, കല്യാണേശ്വരം, ജലേശ്വരം, ക്ഷീരേശ്വരം, മിഥിലേശ്വരം തുടങ്ങി നിരവധി ശിവക്ഷേത്രങ്ങളും രാമാ-ജാനകി-ദശരഥക്ഷേത്രങ്ങളുമുണ്ട്.

വർഗ്ഗം:രാമായണത്തിലെ സ്ഥലങ്ങൾ
ട്രൈലോബൈറ്റ്

ആർത്രോപോഡ വിഭാഗത്തിൽ പെട്ട കടലിൽ ജീവിച്ചിരുന്ന ജീവികൾ ആണ് **ട്രൈലോബൈറ്റുകൾ** . കാംബ്രിയൻ കാലം മുതൽ ജീവിച്ചിരുന്ന ഇവയ്ക്ക് പാലിയോസോയിക് കാലഘട്ടത്തിൽ വംശനാശം സംഭവിച്ചു. ട്രൈലോബൈറ്റുകളുടെ ശരീരം പല കഷണങ്ങൾ ചേർന്നതാണ്. ഓരോ കഷണത്തിലും ഓരോ ജോടി കാലുകളുണ്ടായിരിക്കും. തലയ്ക്കുമുകളിലായാണ് ഇവയുടെ കണ്ണുകൾ. ഞണ്ടുകളെപ്പോലെ കട്ടിയുള്ള ഇവയ്ക്ക് കട്ടിയുള്ള പുറന്തോടുണ്ടായിരുന്നു. ട്രൈലോബൈറ്റുകൾ പലതരക്കാരുണ്ടയിരുന്നു, ഇവയുടെ 17000 ത്തിൽ പരം ഉപനിരകളെ ഇത് വരെ തിരിച്ചറിഞ്ഞിടുണ്ട്. മണ്മറഞ്ഞുപോയ ഇവയെപ്പറ്റിയുള്ള വിവരങ്ങൾ ലഭിക്കുന്നത് ഫോസിലുകളിൽ നിന്നാണ്.

## അവലംബം

## പുറത്തേക്കുള്ള കണ്ണികൾ
*Trilobites In The Marble Mountains, Mojave Desert, California
*Trilobites In The Nopah Range, Inyo County, California
*The Virtual Fossil Museum - Class Trilobita - Including extensive photographs organized by taxonomy and locality.
*Western Trilobites Association
* Kevin's Trilobite Gallery - a collection of photographs of trilobite fossils
*Canadian trilobite web site: photographs of trilobite fossils 
*The Paleontological Society
വർഗ്ഗം:കടൽജീവികൾ
പാവട്ട

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് **പാവട്ട**. (Pavetta capensis). 300ൽ അധികം സ്പീഷിസുകൾ ഈ വിഭാഗത്തിലുണ്ട്. ഇവ നിത്യഹരിതമായവയും അല്ലാത്തവയും ഇവയിൽ കാണപ്പെടുന്നു. ഏഷ്യയിലും ആഫ്രിക്കയിലും ഉഷണമേഖലയിലും ഉഷ്ണമേഖലയോട് അടുത്ത പ്രദേശങ്ങളിലും ഇവ വളരുന്നു. 

## രസാദി ഗുണങ്ങൾ
രസം			:തിക്തം, കഷായം

ഗുണം		:തീക്ഷ്ണം,ലഘു, രൂക്ഷം

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
വേര്, ഇല

## ഇനങ്ങൾ

* *[[Pavetta axillipara]]* Bremek.
* *[[Pavetta brachycalyx]]* Hiern
* *[[Pavetta holstii]]* K.Schum. ex Engl.
* *[[Pavetta hongkongensis]]* Bremek.
* *[[Pavetta indica]]* L.
* *[[Pavetta intermedia]]* Bremek
* *[[Pavetta kupensis]]* S.D.Manning
* *[[Pavetta lasioclada]]* (K.Krause) Mildbr. ex Bremek.
* *[[Pavetta linearifolia]]* Bremek.
* *[[Pavetta lynesii]]* Bridson
* *[[Pavetta manyanguensis]]* Bridson
* *[[Pavetta mollissima]]* Hutch. & Dalziel
* *[[Pavetta monticola]]* Hiern
* *[[Pavetta muiriana]]* S.D.Manning
* *[[Pavetta nitidissima]]* Bridson
* *[[Pavetta rubentifolia]]* S.D.Manning
* *[[Pavetta sparsipila]]* Bremek.
* *[[Pavetta tarennoides]]* S.Moore

## അവലംബം


വർഗ്ഗം:സസ്യങ്ങൾ
വർഗ്ഗം:പാവട്ട
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റുബിയേസീ സസ്യകുടുംബം
പ്രാചീനഭാരതത്തിലെ വിദ്യാഭ്യാസകേന്ദ്രങ്ങൾ

*നാളന്ദ
*തക്ഷശില
*വലഭി
*വിക്രമശില
*മിഥില
*നവദ്വീപ് (നാദിയ)
*മനാലി (മനുവിന്റെ ആശ്രമം)
*പ്രയാഗ് (ഭരദ്വാജന്റെ ആശ്രമം)
*പ്രാഗ്‌ജ്യോതിഷം (വസിഷ്ഠാശ്രമം)
*ജബല്പൂർ (ജാബല്യാശ്രമം‌)
*ഉജ്ജയിനി (അവന്തി)
*വാഷിം
*അമരാവതി
*ധനകാടക
*കാഞ്ചീപുരം
*വാരണാസി (കാശി)
*പത്മപുരം (ഗ്വാളിയാർ)
*വാൽമീക്യാശ്രമം (കാൺപൂർ)
*ഋഷ്യശൃഗാശ്രമം (ഭഗൽ‌പൂർ)
*വിജയനഗരം
*വിശ്വാമിത്രാശ്രമം (ബക്സാർ, ബീഹാർ)
*ദുർ‌വാസാശ്രമം (കലഹഗ്രാം, ഭഗൽ‌പൂർ)
*ഗൗതമാശ്രമം (ജനകപുരി, തീർഹട്ട്)
*ച്യവനാശ്രമം (ചൗസ, ഷാഹബാദ്, ബംഗാൾ)
*കണ്വാശ്രമം (ഹരിദ്വാർ)
*മാതംഗാശ്രമം (ഗയ)
*ഉദ്ദണ്ഡപുരം (പാറ്റ്ന)
*കർദ്ദമാശ്രമം (സിദ്ധാപൂർ, ഗുജറാത്ത്)
*ശ്രവണാശ്രമം (ഫൈസാബാദ്)
*വസിഷ്ഠാശ്രമം (ആരാവലി പർ‌വ്വത്ം)
*കാന്തളൂർ

വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
പള്ളിക്കൽ (വിവക്ഷകൾ)

**പള്ളിക്കൽ** എന്ന പേരിൽ താഴെക്കാണുന്ന ഒന്നിലധികം സ്ഥലങ്ങളുണ്ട്.
*പള്ളിക്കൽ ഗ്രാമപഞ്ചായത്ത് (തിരുവനന്തപുരം) - തിരുവനന്തപുരം ജില്ലയിലെ ഒരു ഗ്രാമപഞ്ചായത്ത്.
*പള്ളിക്കൽ ഗ്രാമപഞ്ചായത്ത് (മലപ്പുറം ജില്ല) - മലപ്പുറം ജില്ലയിലെ ഒരു ഗ്രാമപഞ്ചായത്ത്.
*പള്ളിയ്ക്കൽ ഗ്രാമപഞ്ചായത്ത്, പത്തനംതിട്ട ജില്ല - പത്തനംതിട്ട ജില്ലയിലെ ഒരു ഗ്രാമപഞ്ചായത്ത്.
*പള്ളിക്കൽ (കൊല്ലം ജില്ല) - കൊല്ലം ജില്ലയിലെ കൊട്ടാരക്കര താലൂക്കിലെ ഒരു ഗ്രാമം.
അയിരൂർ (വിവക്ഷകൾ)

**അയിരൂർ** എന്ന പേരിൽ താഴെക്കാണുന്ന ഒന്നിലധികം സ്ഥലങ്ങളുണ്ട്.
*അയിരൂർ (തിരുവനന്തപുരം) - തിരുവനന്തപുരൻ ജില്ലയിലെ ഒരു ഗ്രാമം.
*അയിരൂർ (പത്തനംതിട്ട) - പത്തനംതിട്ട ജില്ലയിലെ റാന്നി താലൂക്കിലെ ഗ്രാമം.
*അയിരൂർ (എറണാകുളം) (ഐരൂർ) - എറണാകുളം ജില്ലയിലെ പറവൂരിനും കുറുമശ്ശേരിക്കും ഇടയ്ക്കുള്ള ഒരു ഗ്രാമം.
*അയിരൂർ (മലപ്പുറം) - മലപ്പുറം ജില്ലയിലെ പെരുമ്പടപ്പ് പഞ്ചായത്തിലെ ഒരു ഗ്രാമം.
## ഗ്രാമപഞ്ചായത്തുകൾ
*അയിരൂർ ഗ്രാമപഞ്ചായത്ത് - പത്തനംതിട്ട ജില്ലയിലെ ഒരു ഗ്രാമപഞ്ചായത്ത്
അയിരൂർ (തിരുവനന്തപുരം)

തിരുവനന്തപുരം ജില്ലയിലെ വർക്കല താലൂക്കിലെ ഒരു ഗ്രാമമാണ് **അയിരൂർ **..

കേരളത്തിലെ ചെറിയ നദികളിലോന്നായ ആയിരൂപുഴയുടെ തീരത്താണ് അയിരൂർ സ്ഥിതി ചെയ്യുന്നത് . തിരുവനന്തപുരം ജില്ലയിലെ കായലുകളിലോന്നായ ഇടവ-നടയറ കായൽ ഈ ഗ്രാമത്തിലാണ് സ്ഥിതി ചെയ്യുന്നത്.

## അവലംബങ്ങൾ
അമ്പൂരി ഗ്രാമപഞ്ചായത്ത്

തിരുവനന്തപുരം ജില്ലയിലെ കാട്ടാക്കട താലൂക്കിലെ  ഒരു ഗ്രാമപഞ്ചായത്താണ് **അമ്പൂരി **. 
പെരുങ്കടവിള ബ്ലോക്ക് പഞ്ചായത്തിന്റെ ഭാഗമാണിത്. അമ്പൂരി ഗ്രാമപഞ്ചായത്തിന്റെ തെക്കുകിഴക്കുഭാഗത്ത് തമിഴ്നാടാണ്. തെക്കുഭാഗത്ത് വെള്ളറട ഗ്രാമപഞ്ചായത്തും തെക്കുപടിഞ്ഞാറ് ആര്യൻകോട് പഞ്ചായത്തും പടിഞ്ഞാറ് കള്ളിക്കാട് പഞ്ചായത്തുമാണ് മറ്റ് അതിരുകൾ. നെയ്യാർ വന്യമൃഗസങ്കേതത്തിന്റെ ഭാഗമായ വനത്താൽ ചുറ്റപ്പെട്ടതാണ് അമ്പൂരിയുടെ കിഴക്കുഭാഗം.
 
പശ്ചിമഘട്ടത്തിന്റെ താഴ് ഭാഗത്തായാണ്‌ അമ്പൂരി സ്ഥിതി ചെയ്യുന്നത്.
## അവലംബം
ആലങ്കോട്

തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമമാണ്‌ **ആലങ്കോട് **..ആറ്റിങ്ങൽ മുനിസിപ്പാലിറ്റിയുടെ ഒരു പ്രദേശവും തിരുവനന്തപുരം മെട്രോപൊളിറ്റൻ പ്രദേശത്തെ ഒരു പ്രാന്തപ്രദേശവുമാണ് ആലങ്കോട്. ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളവും (33 കിലോമീറ്റർ) കടക്കവൂർ റെയിൽവേ സ്റ്റേഷൻ (6.3 കിലോമീറ്റർ) ഏറ്റവും അടുത്തുള്ള റെയിൽവേ സ്റ്റേഷനാണ്.

## ജനസംഖ്യാ
2001 ലെ സെൻസസ് പ്രകാരം 6295 പുരുഷന്മാരും 6723 സ്ത്രീകളുമുള്ള അലാംകോഡിൽ 12954 ജനസംഖ്യയുണ്ട്.  ആറ്റിങ്ങൽ  സിറ്റിയുടെ ഭാഗമാണ് ആലങ്കോട്.

## അവലംബങ്ങൾ

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
പായിപ്ര

കേരളത്തിലെ മൂവാറ്റുപുഴ താലൂക്കിലെ ഒരു ഗ്രാമമാണ്‌ **പായിപ്ര**. പൊയാലി മല ഉൾക്കൊള്ളുന്ന ചരിത്ര പ്രധാനമയ പ്രദേശമാണിത്. . എഴുത്തുകാരൻ പായിപ്ര രാധാകൃഷ്ണന്റെജന്മദേശം കൂടിയാണിത്. മൂവാറ്റുപുഴ, പെരുമ്പാവൂർ, കോതമംഗലം എന്നീ ഇടത്തരം പട്ടണങ്ങളാൽ രൂപപ്പെട്ട ഒരു ത്രികോണത്തിന്റെ മധ്യത്തിലാണ് പായിപ്ര സ്ഥിതി ചെയ്യുന്നത്. വളർന്നുവരുന്ന മൂവാറ്റുപുഴ പട്ടണത്തിലെ ഒരു കേന്ദ്രസ്ഥാനവും വ്യാവസായിക മേഖലയുമാണ് പായിപ്ര. ഇവിടെ വിവിധ രാഷ്ട്രീയ പാർട്ടികളുണ്ട്. പൈനാപ്പിൾ, റബ്ബർ, മരച്ചീനി എന്നിവയാണ് ഇവിടത്തെ പ്രധാന കാർഷിക വിളകൾ.
## അവലംബം
കത്ത്

ആശയവിനിമയത്തിനായി ഉപയോഗിക്കുന്ന ചിരപ്രതിഷ്ട നേടിയ ഒരു  മാദ്ധ്യമം ആണ്  **കത്ത്**. ഒരാൾ മറ്റൊരാൾക്കോ സ്ഥാപനത്തിനോ വേണ്ടി എഴുതുന്ന ഒരു സന്ദേശമാണിത്. നൂറ്റാണ്ടുകളുടെ പഴക്കമുണ്ട് കത്തിന്റെ ചരിത്രത്തിന്. ഇന്ന് കടലാസിലും ഇലക്ട്രോണിക്ക് രൂപത്തിലും കത്തുകൾ അയക്കുന്നുണ്ടെങ്കിലും പണ്ടുകാലത്ത് താളിയോലകളിലും പാപ്പിറസ്സ് ചെടിയുടെ ഇലകളിലും മറ്റും കത്തുകൾ എഴുതിയിരുന്നു. എഴുതിത്തീർന്ന കത്ത് വിവിധ രീതികളിലാണ് സ്വീകർത്താവിലേക്ക് എത്തിച്ചേരുന്നത്. ഇന്ന് തപാൽ സംവിധാനങ്ങളിലൂടെയും ഇന്റർനെറ്റിലൂടെയും മറ്റുമാണ് കത്തുകളുടെ കൈമാറ്റം നടക്കുന്നത്. 
[thumb | 400px | ചരിത്രം മാറ്റിയെഴുതിയ കത്ത്. ആൽബർട്ട് ഐൻസ്റ്റീൻ അമേരിക്കൻ പ്രസിഡന്റ് റൂസ്വെൽറ്റിന് അയച്ചതാണീ കത്ത്. ഹിരോഷിമയുടേയും നാഗസാക്കിയുടേയും ദുരന്തമായി മാറിയ തീരുമാനത്തിന് ഭരണാധികാരികളെ പ്രേരിപ്പിച്ചത് ഈ കത്താണ്))

== ശൈലികൾ ==


നൂറ്റാണ്ടുകളുടെ പഴക്കം കത്തെഴുത്തിന് വിവിധ ശൈലികൾ രൂപപ്പെടുത്തിയിട്ടുണ്ട്. ഓരോ [രാജ്യം|രാജ്യങ്ങളിലും കത്തെഴുതുന്നതിന്റെ ശൈലിയിൽ ചെറിയ വ്യതിയാനങ്ങൾ കാണാവുന്നതാണ്. സുഹൃത്തുക്കൾക്ക് അയക്കുന്ന കത്തിന്റെ ശൈലിയും സ്ഥാപനമേധാവിക്ക് അയക്കുന്ന കത്തിന്റെ ശൈലിയും വ്യത്യസ്തമാണ്. ഇതേ പോലെ സ്വീകർത്താവിനെ ആശ്രയിച്ച് വ്യത്യസ്ത ശൈലികൾ രൂപപ്പെട്ടിട്ടുണ്ട്.
ഇന്റർനെറ്റിന്റെ ആവിർഭാവം കത്തെഴുത്തിന്റെ ശൈലികൾക്ക് പിന്നെയും വ്യതിയാനങ്ങൾ വരുത്തിയിട്ടുണ്ട്.
ആര്യനാട് ഗ്രാമപഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് **ആര്യനാട്**. വെള്ളനാട് ബ്ലോക്ക് പഞ്ചായത്തിന്റെ ഭാഗമാണിത്.

## ചരിത്രം
നീഗ്രോ വർഗത്തിൽപ്പെട്ട ദ്രാവിഡർ തന്നെയാണ് ഇവിടുത്തെ ആദിമ നിവാസികൾ.  കാലാന്തരത്തിൽ കർണാടകത്തിൽ നിന്നും തമിഴ്നാട്ടിൽ നിന്നും കൂടുതൽ ജനങ്ങൾ കുടിയേറി. നൂറ്റാണ്ടുകൾക്ക് മുമ്പ് ഈ പ്രദേശം പ്രഗല്ഭരായ പ്രഭുകുടുംബങ്ങളുടെ ആസ്ഥാനമായിരുന്നു. കോട്ടയ്ക്കകം, കാവൽപുരമുക്ക് തുടങ്ങീയ സ്ഥലപേരുകൾ ഇതിനുദാഹരണമാണ്. എ.ഡി. ഒന്നാം ശതകം മുതൽ പത്താം ശതകം വരെ ആര്യരാജാവിന്റെ ഭരണത്തിൻ കീഴിലായിരുന്നു ഈ പ്രദേശം എന്നു കരുതപ്പെടുന്നു.

## സ്ഥലനാമോൽപത്തി
*ആര്യ* എന്ന ശബ്ദത്തിന് ശ്രേഷ്ഠം, മനോഹരം എന്നൊക്കെ അർത്ഥമുണ്ട്. കുന്നുകളും മരങ്ങളും കൂടി അതിമനോഹരമായിരിക്കുന്നത് ആർക്കും കാണാൻ കഴിയും. അക്കാരണത്താൽ മനോഹരമായ നാട്- ആര്യമായ നാട് ആര്യനാട് ആയി മാറി. 

## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
ഇപ്പോഴത്തെ പ്രൈമറി ഹെൽത്ത് സെന്റർ പ്രവർത്തിക്കുന്ന സ്ഥലത്താണ് ആര്യനാട് പഞ്ചായത്തിലെ ആദ്യത്തെ സ്കൂളായ പഴയതെരുവ് പ്രൈമറി സ്കൂൾ സ്ഥാപിക്കപ്പെട്ടത്. 
 
## ഗതാഗത പ്രാധാന്യം
ഈ പഞ്ചായത്തിലെ ആദ്യകാല റോഡുകളിൽ പ്രധാനപ്പെട്ടതായിരുന്നു കോട്ടൂർ-അംബാസമുദ്രം റോഡ്.

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1953 ഓഗസ്റ്റ് 15 നാണ് ആര്യനാട് പഞ്ചായത്ത് രൂപീകൃതമായത്. വടക്ക് പൊൻമുടി മുതൽ തെക്ക് പൂവച്ചൽ പഞ്ചായത്തിന്റെ അതിർത്തിയിലെ പേഴുംമൂട് വരെയുള്ള പ്രദേശമായിരുന്നു ആര്യനാട് പഞ്ചായത്ത്.

## അതിരുകൾ
*വടക്ക് : തൊളിക്കോട്, വിതുര പഞ്ചായത്ത് 
*തെക്ക് : കുറ്റിച്ചൽ, പൂവച്ചൽ പഞ്ചായത്ത് 
*കിഴക്ക് : വനം 
*പടിഞ്ഞാറ് : വെള്ളനാട്, ഉഴമലയ്ക്കൽ പഞ്ചായത്ത് 

## ഭൂപ്രകൃതി
ഭൂപ്രകൃതി അനുസരിച്ച് പഞ്ചായത്തിനെ മലമ്പ്രദേശങ്ങൾ, ഉയർന്ന കുന്നിൻ പ്രദേശങ്ങൾ, ചരിവുകൾ, താഴ്വാരങ്ങൾ എന്നിങ്ങനെ തിരിച്ചിരിക്കുന്നു. പഞ്ചായത്തിലെ മണ്ണിനങ്ങളെ പ്രധാനമായും വനപ്രദേശമണ്ണ്, ലാറ്ററേറ്റ് മണ്ണ്, എക്കൽ മണ്ണ് എന്നിങ്ങനെ തിരിച്ചിരിക്കുന്നു. 
 
## ജലപ്രകൃതി
കരമനയാറിന്റെ പോഷകനദികളും തോടുകളും കുളങ്ങളുമാണ് ഇവിടുത്തെ പ്രധാന ജലസ്രോതസ്സുകൾ. 
 
## ആരാധനാലയങ്ങൾ
ചുഴ ഭഗവതി, മുട്ടത്ത് കാൽകോണം മല്ലൻ തമ്പുരാൻ, പുളിമൂട്ടിൽ കണ്ഠൻ ശാസ്താവ്, ചെമ്പക മംഗലം ഭദ്രകാളി ക്ഷേത്രം, അയ്യൻകാലാ മഠം ദേവീക്ഷേത്രം,  കൊക്കോട്ടേലകുത്തകഴി ശിവ തമ്പുരാൻ ക്ഷേത്രം, പൊട്ടൻചിറ മുതുവിള കുഞ്ഞുകുഴി കൊച്ചു മല്ലൻ തമ്പുരാൻ ക്ഷേത്രം, തേക്കിൻ കാല മഹാവിഷണു ക്ഷേത്രം, ചെറുമഞ്ചൽ ശ്രീആയിരവില്ലി തമ്പുരാൻ ക്ഷേത്രം,  ആനന്ദേശ്വരം ശിവക്ഷേത്രം തുടങ്ങിയവ പഞ്ചായത്തിലെ ആരാധനാലയങ്ങളാണ്.

## ഗ്രാമപഞ്ചായത്ത് വാർഡുകൾ
#കീഴ്പാലൂർ 
#മീനാങ്കൽ 
#തേവിയാരുകുന്ന് 
#പൊട്ടൻചിറ
#ഈഞ്ചപ്പുരി
#കൊക്കോട്ടേല
#പാലൈക്കോണം
#ഇരിഞ്ചൽ
#പള്ളിവേട്ട
#കാനക്കുഴി
#കാഞ്ഞിരം മുട്
#ചൂഴ
#ആര്യനാട് ടൗൺ
#കോട്ടയ്ക്കകം
# ഇറവൂർ
#
#വലിയ കലുങ്ക്                                            
#പറണ്ടോട്                                                   
#പുറുത്തിപ്പാറ

## അവലംബങ്ങൾ

## അവലംബം

വിഭാഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
മേനക (വിവക്ഷകൾ)

*മേനക - പ്രശസ്തയായ തെന്നിന്ത്യൻ നടി
*മേനക (അപ്സരസ്സ്) - ഹൈന്ദവ പുരാണങ്ങളിലെ ഒരു അപ്സരസ്സ്
തെങ്കാശിപ്പട്ടണം

റാഫി മെക്കാർട്ടിന്റെ സംവിധാനത്തിൽ സുരേഷ് ഗോപി, ലാൽ, ദിലീപ്, സംയുക്ത വർമ്മ, ഗീതു മോഹൻദാസ്, കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പുറത്തിറങ്ങിയ ഒരു മലയാളചലച്ചിത്രമാണ് ***തെങ്കാശിപട്ടണം***. ലാൽ ക്രിയേഷൻസിന്റെ ബാനറിൽ ലാൽ നിർമ്മിച്ച ഈ ചിത്രം വിതരണം ചെയ്തത് ലാൽ റിലീസാണ്  . കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്.

## അഭിനേതാക്കൾ
* സുരേഷ് ഗോപി – കണ്ണൻ
* ലാൽ – ദാസപ്പൻ
* ദിലീപ് – ശത്രുഘ്നൻ
* സ്ഫടികം ജോർജ്ജ് – ദേവരാജൻ
* വിനു ചക്രവർത്തി‍
* സലീം കുമാർ
* കൊച്ചുപ്രേമൻ
* മച്ചാൻ വർഗീസ്
* സംയുക്ത വർമ്മ – മീനാക്ഷി
* ഗീതു മോഹൻദാസ് – സംഗീത
* കാവ്യ മാധവൻ – ദേവൂട്ടി

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് സുരേഷ് പീറ്റേഴ്സ് ആണ്. ഗാനങ്ങൾ വിപണനം ചെയ്തത് മാഗ്ന സൌണ്ട്.

; ഗാനങ്ങൾ
# കടമിഴിയിൽ കമലദളം – മനോ, സ്വർണ്ണലത
# ഗോലുമാല് – എം.ജി. ശ്രീകുമാർ, മനോ, സുജാത മോഹൻ
# എന്റെ തെങ്കാശി തമിഴ് പെൺകൊടീ – എം.ജി. ശ്രീകുമാർ, കെ.എസ്. ചിത്ര
# ഒരു പാട്ടിൻ – ശ്രീറാം, സുജാത മോഹൻ
# എങ്ങു പോയ് നീ – കെ.ജെ. യേശുദാസ്
# പച്ചപ്പവിഴ വർണ്ണ കുട – കെ.എസ്. ചിത്ര, സുരേഷ് പീറ്റേഴ്സ്
# ഒരു സിംഹമലയും കാട്ടിൽ – സുജാത മോഹൻ
# കടമിഴിയിൽ കമലദളം (വെർഷൻ 2)‌ – ശ്രീറാം, സ്വർണ്ണലത

## അണിയറ പ്രവർത്തകർ
* ഛായാഗ്രഹണം: സാലു ജോർജ്ജ്
* ചിത്രസം‌യോജനം: ഹരിഹരപുത്രൻ
* കല: ബോബൻ
* ചമയം: പട്ടണം റഷീദ്
* വസ്ത്രാലങ്കാരം: വേലായുധൻ കീഴില്ലം
* നൃത്തം: വൃന്ദ, പ്രസന്ന, കൂൾ ജയന്ത് (ആദ്യ ചിത്രം)
* സംഘട്ടനം: ത്യാഗരാജൻ
* ലാബ്: പ്രസാദ് കളർ ലാബ്
* നിശ്ചല ഛായാഗ്രഹണം: സുനിൽ ഗുരുവായൂർ
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്, സൈമൺ ഇടപ്പള്ളി
* നിർമ്മാണ നിയന്ത്രണം: ഗിരീഷ് വൈക്കം
* വാതിൽ‌പുറചിത്രീകരണം: വിശാഖ് ഔട്ട്ഡോർ യൂണിയ്
* അസോസിയേറ്റ് ഡയറക്ടർ: സതീഷ് മണർക്കാട്, ഷാഫി
* ലെയ്‌സൻ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''തെങ്കാശിപ്പട്ടണം''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:റാഫി മെക്കാർട്ടിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
മേനിപ്രാവ്

തെക്കെ ഏഷ്യയിലുടനീളം കാണുന കാട്ടുപക്ഷിയാണ് **മേനിപ്രാവ്** (ഇംഗ്ലീഷ്: **Green imperial Pigeon**  ശാസ്ത്രീയനാമം: *Ducula aenea*) ഇന്ത്യ മുതൽ ഇന്തോനേഷ്യ വരെയുള്ള കാടുകളിൽ ഇവയെ കാണാം. സ്വന്തമായി കൂടൊരുക്കുന്ന ഇവ ഒരൊറ്റ മുട്ട മാത്രമാണ് ഇടുന്നത്. ചുള്ളികമ്പുകൾകൊണ്ടുണ്ടാക്കുന്ന കൂട്ടിനുള്ളിൽ ഒതുക്കി വയ്ക്കുന്ന മുട്ടയ്ക്ക് വെളുപ്പ് നിറമാണ്. വൃക്ഷങ്ങളുടെ ഉയർന്ന കൊമ്പുകളിൽ ജീവിക്കുന്ന ഇവ സസ്യാഹാരികളാണ്. 45 സെ.മീയോളം നീളം ഇവയ്ക്ക് വരും. പ്രാവിനങ്ങളിൽ ഏറ്റവും വലിപ്പമുള്ളവയാണ് മേനിപ്രാവുകൾ. വാലിനും, ശരീരത്തിന്റെ മുകൾ ഭാഗത്തിനും തിളങ്ങുന്ന പച്ചനിറമാണ്. തലയും അടിവശവും വെളുപ്പ് നിറമാണ്. മേനിപ്രാവുകളിൽ ആണും പെണ്ണും  കാണുവാൻ ഒരുപോലെയാണ്. കൂട്ടമായി കഴിയാനിഷ്ടപ്പെടാത്തവയാണെങ്കിലും അപൂർ‌വ്വമായി ചെറുസംഘങ്ങളായി കാണാം. മേനിപ്രാവുകൾക്ക് ഉച്ചത്തിലുള്ളതും മുഴങ്ങുന്നതുമായ ശബ്ദമാണ്.  ത്രിപുരയുടെ  സംസ്ഥാന പക്ഷിയാണ്.

## അവലംബം
*  Database entry includes justification for why this species is of least concern
* *Birds of India* by Grimmett, Inskipp and Inskipp, ISBN 0-691-04910-6

വർഗ്ഗം:പക്ഷികൾ - അപൂർണ്ണലേഖനങ്ങൾ
ബ്ലാക്ക് ക്രെസ്റ്റഡ് ബുൾബുൾ

വനപ്രദേശങ്ങളിലും ഇടതൂർന്ന അടിക്കാടുകളിലും കാണപ്പെടുന്ന ഒരു പക്ഷിയാണ് **ബ്ലാക്ക് ക്രെസ്റ്റഡ് ബുൾബുൾ** (ഇംഗ്ലീഷ്: **Black Crested Bulbul**  ശാസ്ത്രീയനാമം: *Pycnonotus melanicterus*) ബുൾബുൾ ഇനത്തിൽ പെട്ട പക്ഷികളാണ്. പൊന്തകാടുകളിൽ കഴിയുന്ന ഇവയുടെ വർണ്ണഭംഗി വിശേഷമാണ്. തലയും കഴുത്തിനു പിൻ‌വശവും കറുപ്പാണ്. മുഖത്തിന്റെ വശങ്ങൾക്കും കറുപ്പുനിറമായിരിക്കും. താടി, തൊണ്ട, കഴുത്തിന്റെ മുൻപകുതി എന്നിവയൊട്ടാകെ നല്ല ചുവപ്പു നിറവും, പുറം, ചിറകുകൾ, വാൽ എന്നിവയെല്ലാം മഞ്ഞ കലർന്ന ഇളം‌പച്ചനിറവുമായിരിക്കാം. ചിറകുകളുടെ പിൻപകുതിക്ക് തവിട്ട് നിറമാണുണ്ടാകുക.ശരീരത്തിനടിവശം തിളക്കമുള്ള മഞ്ഞ നിറവും. കൂട്ടം ചേർന്നു നടക്കാനിഷ്ടമല്ലാത്ത ഇവ അധികം ദൂരേക്ക് ഇര തേടി പറക്കാറില്ല. മണികൺഠൻ പക്ഷി നല്ല ശബ്ദത്തിൽ പാടും. പശ്ചിമഘട്ടത്തിൽ കാണപ്പെടുന്ന ഇനം തലയിൽ ശിഖ ഇല്ല എന്നതിനാൽ പ്രത്യേകതയർഹിക്കുന്നു. ഗോവയുടെ സംസ്ഥാന പക്ഷിയാണ് മണികണ്ഠൻ.

## അവലംബം


വർഗ്ഗം:പക്ഷികൾ - അപൂർണ്ണലേഖനങ്ങൾ
വർഗ്ഗം:കേരളത്തിലെ പക്ഷികൾ
വർഗ്ഗം:ബുൾബുളുകൾ
സുന്ത്രോണീസോ

പാത്രിയർക്കീസ്, കാതോലിക്കോസ്, മെത്രാപ്പോലിത്ത തുടങ്ങിയ ക്രൈസ്തവസഭാ മേല്പ്പട്ടസ്ഥാനീകർ തങ്ങൾക്ക് ലഭിച്ചിട്ടുള്ള അധികാരം ഔദ്യോഗികമായി ഏറ്റെടുക്കുന്ന ചടങ്ങിനെയാണ് **സുന്ത്രോണീസോ** എന്നു വിളിക്കുന്നത്.
സ്ഥാനാരോഹണം എന്നാണ് സുന്ത്രോണീസോ എന്ന ഗ്രീക്ക് പദത്തിന്റെ അർത്ഥം. ഈ ചടങ്ങിൽ സ്ഥാനമേൽക്കുന്ന മേല്പ്പട്ടക്കരനെ സിംഹാസനത്തിലിരുത്തി "ഓക്സിയോസ്' (യോഗ്യനും അർഹനും ആകുന്നു ) എന്ന് വിളിച്ചു പറയുകയും ജനങ്ങൾ അത് ഏറ്റ് പറഞ്ഞ് അംഗീകരിക്കുകയും ചെയ്യുന്നു. തുടർന്ന് സ്ഥാത്തിക്കോൻ എന്ന ആധികാര പത്രം വായിക്കുന്നു.
ചിത്രകൂടം

മധ്യപ്രദേശിലെ  ചിത്രകൂട് ജില്ലയിൽ ഉൾപ്പെട്ട, വിന്ധ്യ പർവതനിരകളുടെ ഭാഗമായി സ്ഥിതിചെയ്യുന്ന ഒരു പർവ്വതമാണ് **ചിത്രകൂടം**. ഈ പർവ്വതദേശത്തുകൂടെ മന്ദാകിനി കിഴക്കോട്ട് ഒഴുകുന്നു.

നാഗാരാധനയുടെ ഭാഗമായി കാവുകളിലുംമറ്റും ഒരു നിർദിഷ്ട ആകൃതിയിൽ  കെട്ടിയുണ്ടാക്കുന്ന സർപ്പഗൃഹത്തെയും പൊതുവെ ***ചിത്രകൂടം*** എന്നു പറയുന്നുണ്ട്.

## പുരാണത്തിൽ

വാല്മീകി രാമായണത്തിൽ ഈ പർവ്വതത്തിനും അതിനോടു ചേർന്നുക്കിടക്കുന്ന പ്രദേശത്തിനും സവിശേഷമായ സ്ഥാനമുണ്ട്.

## അവലംബം

## പുറത്തേക്കുള്ള കണ്ണികൾ

* ചിത്രകൂടം

വർഗ്ഗം:രാമായണത്തിലെ കഥാസന്ദർഭങ്ങൾ
അഗ്നിപർവതവക്ത്രം

[thumb|200px|right|[മൗണ്ട് കാമറൂൺ|മൗണ്ട് കാമറൂണിന്റെ അഗ്നിപർവതമുഖം]]
അഗ്നിപർവതോദ്ഗാരത്തിന്റെ മുഖം. ഇവ ചോർപ്പിന്റെ ആകൃതിയിലോ കിണറുപോലെയോ കാണപ്പെടുന്നു. ഈ വിലമുഖങ്ങളുടെ അടിയിൽ ഭൂമിയുടെ അഗാധതലങ്ങളിലേക്കിറങ്ങിച്ചെല്ലുന്ന നാളികൾ ഉണ്ടായിരിക്കും. ഇവയ്ക്ക് (ക്രേറ്ററുകൾ) അനേകശതം മീ. ആഴവും കുറഞ്ഞത് 300 മീ. ഓളം വ്യാസവും ഉണ്ടായിരിക്കും. ക്രേറ്ററുകളുടെ വശങ്ങൾ ഏറിയകൂറും കുത്തനെയിരിക്കും. ഇവ അഗ്നിപർവതത്തിന്റെ ശീർഷത്തിൽതന്നെയായിരിക്കണമെന്നില്ല; ചിലപ്പോൾ പാർശ്വസ്ഥിതവുമാകാം.

വൃത്താകൃതിയിൽ ഒരു കി.മീ.-ലേറെ വ്യാസമുള്ള അഗ്നി പർവതവക്ത്രങ്ങളും വിരളമല്ല. ഇവയെ കാൽഡെറാ(Caldera) എന്നു പറയുന്നു. അത്യുഗ്രമായ പൊട്ടിത്തെറിയുടെ ഫലമായി വിലമുഖത്തിന്റെ വശങ്ങൾ അടർത്തിമാറ്റപ്പെടുകയോ പർവതത്തിന്റെ മുകൾഭാഗം ഇടിഞ്ഞമരുകയോ ചെയ്യുന്നതു മൂലമാണ് കാൽഡെറാ രൂപംകൊള്ളുന്നത്.

സജീവമല്ലാത്ത അഗ്നിപർവതങ്ങളുടെ വിലമുഖം വെള്ളംനിറഞ്ഞു ജലാശയങ്ങളായി മാറുന്നു. ഇവയാണ് ക്രേറ്റർതടാകങ്ങൾ.

## ഇതും കാണുക
*അഗ്നിപർവ്വതം

## ചില അഗ്നിപർവതമുഖങ്ങളുടെ ചിത്രങ്ങൾ

പ്രമാണം:DirkvdM irazu 2.jpg|ഇറാസു അഗ്നിപർവതം, കോസ്റ്റാറിക്ക
File:PanoCratère2.jpg|കോട്ടോപാക്സി ഇക്വഡോർ
Image:Tangkuban Parahu.jpg|ഇൻഡോനീഷ്യയിലെ ടാങ്കുബൻ പറഹുവിന്റെ അഗ്നിപർവതമുഖം


## അവലംബം


വർഗ്ഗം:അഗ്നിപർവ്വതത്തിന്റെ ഭാഗങ്ങൾ
ഷക്കീര

**ഷക്കീര** എന്ന പേരിൽ കൂടുതലായറിയപ്പെടുന്ന (,  or ), **ഷക്കീര ഇസബെൽ മെബറക്ക് റിപ്പോൾ** (ജനനം ഫെബ്രുവരി 2, 1977), ഒരു കൊളംബിയൻ ഗായികയും, ഗാനരചയിതാവും, സംഗീതജ്ഞയും, നർത്തകിയുമാണ്. 1990 കളിലെ ലാറ്റിനമേരിക്കൻ സംഗീതരംഗത്ത് ശ്രദ്ധേയമായ ഒരു രീതി ഷക്കീര സ്വീകരിക്കുകയും നിരവധി ആരാധകരെ സൃഷ്ടിക്കുകയും ചെയ്തിരുന്നു. കൊളംബിയയിലെ ബാറൻ‌ക്വിലയിലാണ്‌ ഷക്കീര ജനിച്ചതും വളർന്നതും.

രണ്ടു ഗ്രാമി പുരസ്കാരങ്ങളും, ഏഴു ലാറ്റിൻ ഗ്രാമി പുരസ്കാരങ്ങളും, പന്ത്രണ്ട് ബിൽബോർഡ് ലാറ്റിൻ ലാറ്റിൻ സംഗീത അവാർഡുകളും, നേടിയിട്ടുണ്ട്. അതു പോലെ ഗോൾഡൻ ഗ്ലോബ് പുരസ്കാരത്തിനും നിർദ്ദേശിക്കപ്പെട്ടിരുന്നു. അതു പോലെ ഏറ്റവും കൂടുതൽ ആൽബങ്ങൾ ചെലവഴിക്കപ്പെടുന്ന കൊളംബിയൻ ഗായികയും, ലോകത്താകമാനം 50 ലക്ഷത്തിലധികം ആൽബങ്ങൾ വിറ്റഴിക്കപ്പെടുന്ന രണ്ടാമത്തെ ലാറ്റിനമേരിക്കൻ ഗായികയുമാണ് ഷക്കീര. ബോളിബോഡ് ഹോട്ട് 100, ആസ്ട്രേലിയൻ എ.ആർ.ഐ.എ. ചാർട്ട്, യു,കെ. സിംഗിൾസ് ചാർട്ട് എന്നിവയിൽ ഉൾപ്പെടുത്തിയ ഏക ലാറ്റിനമേരിക്കൻ ഗായികയും ഷക്കീരയാണ്

## നൃത്തം
‎സംഗീതമേളകളിലും, ആൽബങ്ങളിലും ഉള്ള ഷക്കീരയുടെ നൃത്തം ലോകപ്രശസ്തമാണ്. ഷക്കീരയുടെ നൃത്തചുവടുകൾ പ്രധാനമായും അറേബ്യൻ ബെല്ലി നൃത്തത്തെ അടിസ്ഥാനമാക്കിയുള്ളതാണ്. തന്റെ പിതാവിൽ നിന്നും ലഭിച്ച ലബനീസ് പാരമ്പര്യം ഇതിന് ഷക്കീരയെ സഹായിച്ചു. മിക്കപ്പോഴും നഗ്നപാദയായാണ് ഷക്കീര നൃത്തം ചെയ്യുന്നത്. തന്റെ കൌമാ‍രപ്രായത്തിൽ സങ്കോചത്തെ മറികടക്കാനാണത്രെ ഷക്കീര നൃത്തം പഠിച്ചു തുടങ്ങിയത്. ഉദരം കൊണ്ട് നാണയം തെറിപ്പിക്കാൻ ശ്രമിച്ചുകൊണ്ടാണ് താൻ ബെല്ലി നൃത്തച്ചുവടുകൾ പഠിച്ചത് എന്ന് ഷക്കീര ഒരിക്കൽ ഒരു എം.ടീ.വി. അഭിമുഖസംഭാഷണത്തിൽ പറയുകയുണ്ടായി. ഇത്തരം കഠിന പരിശ്രമങ്ങൾ കൊണ്ട് ബെല്ലി നൃത്തത്തിൽ സ്വായത്തമാക്കിയ അസാമാന്യ മെയ്‌വഴക്കം ഷക്കീരയുടെ ആൽബങ്ങളിൽ കാണാം. “ഹിപ്സ് ഡോണ്ട് ലൈ”, “വെൻ‌എവർ, വേർ‌എവർ”, “ബ്യൂട്ടിഫുൽ ലയർ”, “ഷീ വൂൾഫ്” എന്നിവ ഷക്കീരയുടെ ലോകപ്രശസ്ത ആൽബങ്ങളിൽ ചിലതാണ്. ഇതിനു പുറമെ, “ബെല്ലിഡാൻസ് സൂപ്പർസ്റ്റാർസ്” പോലെയുള്ള പരിപാടികൾക്കു വേണ്ടി നൃത്തസംവിധാനവും ഷക്കീര നിർവ്വഹിച്ചിട്ടുണ്ട്. 
## അഭിനയം
നൃത്തത്തിനു പുറമേ അഭിനയത്തിലും മികവു തെളിയിച്ച ഷക്കീര, 1995 ൽ “എൽ ഒയാസിസ്” എന്ന കൊളംബിയൻ ടെലിനോവെല്ലയിൽ “ലൂയിസ മരിയ” എന്ന കഥാപാത്രത്തെ അവതരിപ്പിച്ചു. ഷക്കീര ഡിസംബർ 2009 ന് “അഗ്ലി ബെറ്റി”  എന്ന പരമ്പരയിലും,  2010 ൽ “വിസാർഡ്സ് ഓഫ് വെവർലി പ്ലേസ്”  എന്ന പരമ്പരയിലും ഷക്കീരയായിത്തന്നെ അഭിനയിച്ചു.

‌.
## അവലംബം


വർഗ്ഗം:പോപ്പ് സംഗീതജ്ഞർ
വർഗ്ഗം:പോപ്പ് ഗായകർ
വർഗ്ഗം:1977-ൽ ജനിച്ചവർ
മെത്രാപ്പോലീത്ത

ക്രിസ്തീയ സഭകളിൽ ഒരു സഭാപ്രവിശ്യയുടെ അഥവാ മെത്രാസനത്തിന്റെ അദ്ധ്യക്ഷത വഹിക്കുന്ന ആത്മീയാചാര്യനാണ് **മെത്രാപ്പോലീത്ത** (). ഈ പദം ഗ്രീക്ക് ഭാഷയിൽ നിന്ന് ഉത്ഭവിച്ചതാണ്. സുറിയാനിയിൽ **മെത്രാൻ** എന്ന ചുരുക്കപ്പേരിൽ അറിയപ്പെടുന്നു. സാധാരണയായി ഒരു അതിരൂപതയുടെ (അതിഭദ്രാസനത്തിന്റെ) അധിപനായുള്ള വലിയ മേല്പ്പട്ടക്കാരൻ അഥവാ ആർച്ച്ബിഷപ്പ് കൂടിയാണ് മെത്രാപ്പോലീത്ത.   ഇങ്ങനെയുള്ള മെത്രാപ്പോലീത്തമാർ സാമന്ത ഭദ്രാസനങ്ങളിലെ (രൂപതകളിലെ) ബിഷപ്പുമാരുടെ മേലധികാരികളാണ്.

## ഉപയോഗം
കേരളത്തിലെ മലങ്കര ഓർത്തഡോക്സ് സുറിയാനി സഭ, മലങ്കര യാക്കോബായ സുറിയാനി ഓർത്തഡോക്സ് സഭ എന്നിങ്ങനെയുള്ള ചില സഭകൾ ഭദ്രാസനങ്ങളുടെ അദ്ധ്യക്ഷന്മാരായ സാധാരണ ബിഷപ്പുമാരെയും മെത്രാപ്പോലീത്ത എന്ന് വിളിക്കുന്നു. ഈ സാഹചര്യത്തിൽ മെത്രാപ്പോലീത്ത എന്നത് വെറും ബിഷപ്പാണ്, ആർച്ച്ബിഷപ്പ് അല്ല. ഈ സാഹചര്യത്തിൽ ആർച്ച്ബിഷപ്പ് പദവി മെത്രാപ്പോലീത്തയേക്കാൾ ഉന്നത സ്ഥാനമാണ്. മലങ്കര മാർത്തോമ്മാ സുറിയാനി സഭയിൽ ഭദ്രാസന അധിപന്മാർ എപ്പിസ്കോപ്പ എന്ന് അറിയപ്പെടുന്നു. കേരളത്തിലെ കത്തോലിക്കാ സഭയിൽ ബിഷപ്പുമാരെ മെത്രാന്മാരെന്നും ആർച്ച്ബിഷപ്പുമാരെ മെത്രാപ്പോലീത്ത എന്നും വിളിക്കുന്ന രീതിയും നിലവിലുണ്ട്.

## ചരിത്രം
ക്രൈസ്തവ സഭകളുടെ ആദിമ കാലത്ത് തന്നെ എപ്പിസ്ക്കോപ്പാ,കശ്ശീശ്ശാ,ശെമ്മാശ്ശൻ എന്നീ പുരോഹിത സ്ഥാനങ്ങൾ രൂപപ്പെട്ടിരുന്നു.എന്നാൽ കോൺസ്റ്റന്റൈനോസ് ഒന്നാമൻ രാജാവിന്റെ കാലമായപ്പോഴേക്കും  റോമാ സാമ്രാജ്യത്തിലെ  പ്രധാന പട്ടണങ്ങളിലെ (മെട്രോപ്പോലീത്തൻ നഗരങ്ങളിലെ) എപ്പിസ്കോപ്പാമാരുടെ സ്ഥാനമാനങ്ങളും അധികാരങ്ങളും വർദ്ധിക്കുകയും അവർ മെത്രാപ്പോലീത്ത എന്ന പേരിൽ അറിയപ്പെടാൻ തുടങ്ങുകയും ചെയ്തു.

## ഇതും കൂടി കാണുക
*മേൽപ്പട്ടക്കാരൻ

വർഗ്ഗം:ക്രൈസ്തവ പൗരോഹിത്യ ശ്രേണി
ഒറോബൻകേസീ

പരജീവികളായ സപുഷ്പികൾ ഉൾക്കൊള്ളുന്ന ഒരു സസ്യകുടുംബമാണ് **ഒറോബൻകേസീ (Orobanchaceae)**. 14 ജനുസുകളിലായി 160 സ്പീഷീസുകൾ ഇതിൽ അടങ്ങിയിരിക്കുന്നു.  100 സ്പീഷീസുകളുള്ള *ഓറോബങ്കി* എന്ന ജീനസാണ് ഏറ്റവും വലുത്.  ഉഷ്ണമേഖലയിലും മിതോഷ്ണമേഖലയിലും കാണപ്പെടുന്നു. യൂറോപ്പിലാണ് ഈ കുടുംബത്തിൽ പെട്ട ഏറ്റവും കൂടുതൽ ചെടികൾ വളരുന്നത്.

## പരജീവികളായ സസ്യകുടുബം

ചെടികൾക്ക് പച്ചനിറമില്ല; സാധാരണയായി മഞ്ഞ, തവിട്ട്, വെള്ള എന്നി നിറങ്ങളിൽ ഏതെങ്കിലും ഒന്നാണ് ഇതിന് ഉണ്ടായിരിക്കുക.  മറ്റു ചെടികളുടെ വേരുകളിൽ പറ്റിപ്പിടിച്ചു വളരുന്ന ഇവയുടെ ചൂഷണമൂലങ്ങൾ (haustoria) ആതിഥേയ സസ്യത്തിന്റെ വേരിൽ അഴ്ന്നിറങ്ങി ആഹാരം വലിച്ചെടുക്കുന്നു.  ചില സസ്യങ്ങൾ ഒരു പ്രത്യേക ചെടിയുടെ വേരിൽ മാത്രമേ വളരുകയുള്ളു. ഉദാഹരണമായി *എപ്പിഫാഗസ് വെർജിനിയാന* എന്ന ചെടി ബീച്ച്മരത്തെ മാത്രമേ ആതിഥേയസസ്യമായി തിരഞ്ഞെടുക്കുന്നുള്ളു.  ഈ കുടുബത്തിലെ ചെടികൾക്ക് ഇലകളില്ല; പകരം ശൽക്കപത്രങ്ങളാണുള്ളത്.  സാധാരണയായി തടിച്ചു മാംസളമായ കാണ്ഡത്തിന്റെ അഗ്രത്തിലായി പൂങ്കുല കാണപ്പെടുന്നു.  ചിലപ്പോൾ പൂക്കൾ ഒറ്റയായും നിൽക്കാറുണ്ട്.  പൂവിന് ഒന്നിച്ചുചേർന്ന അഞ്ചു ബാഹ്യദളങ്ങളും, നാലു കേസരങ്ങളും ഉണ്ട്.  രണ്ട് ബീജാണ്ഡപർണ (carpels)ങ്ങളോടു കൂടിയ ഊർധ്വവർത്തി (superior) അണ്ഡാശയമാണ് ഇവയുടേത്.  വിതുകൾ വളരെ ചെറുതാണ്; ഉള്ളിൽ ചെറുതും എണ്ണമയമുള്ളതുമായ ബീജാന്നം കാണാം.  ഈ കുലത്തിൽപ്പെടുന്ന് ചില സസ്യങ്ങൾ സാമ്പത്തിക പ്രാധന്യമുള്ള ചണം, പുകയിലചെടി, തക്കാളി പരുത്തി എന്നിവയുടെ വേരുകളിൽ പറ്റിപ്പിടിച്ചു വളർന്ന് അവയെ നശിപ്പിക്കുന്നു.  *ഏജിനീഷ്യാ ഇൻഡിക്ക* എന്ന സസ്യം ഫിലിപ്പീൻസിലെ കരിമ്പുചെടികളെ ബാധിക്കുന്ന ഒന്നാണ്

## അവലംബം

## പുറംകണ്ണികൾ

*  http://www.answers.com/topic/broom-rape
*  http://www.discoverlife.org/mp/20o?search=Orobanchaceae
*  http://delta-intkey.com/angio/www/orobanch.htm 
*  http://www.coestatepark.com/orobanchaceae.htm
*  http://www.efloras.org/florataxon.aspx?flora_id=2&taxon_id=10639

വർഗ്ഗം:സസ്യകുടുംബങ്ങൾ
കൊട്ടിയൂർ ഗ്രാമപഞ്ചായത്ത്

കണ്ണൂർ ജില്ലയിലെ ഇരിട്ടി താലൂക്കിൽ പേരാവൂർ ബ്ലോക്ക് പരിധിയിൽ വരുന്ന പഞ്ചായത്താണ് **കൊട്ടിയൂർ ഗ്രാമപഞ്ചായത്ത്**. ഈ പഞ്ചായത്തിന് 155.87 ച.കി.മീ വീസ്തീർണ്ണമുണ്ട്. പഞ്ചായത്തിന്റെ അതിരുകൾ വടക്കുഭാഗത്ത് കേളകം പഞ്ചായത്തും കർണ്ണാടക റിസർവ്വ് വനവും കിഴക്ക് ഭാഗത്ത്  വയനാട് ജില്ലയിലെ തവിഞ്ഞാൽ പഞ്ചായത്തും പടിഞ്ഞാറ് ഭാഗത്ത് കേളകം പഞ്ചായത്തും തെക്ക് ഭാഗത്ത് വയനാട് താലൂക്ക് അതിർത്തിയുമാണ്

17809 ആണ്‌ ഈ പഞ്ചായത്തിലെ ആകെ ജനസംഖ്യ. ഇതിൽ 8956 സ്ത്രീകളും 8853 പുരുഷൻമാരും ഉൾപ്പെടുന്നു. പഞ്ചായത്തിലെ മൊത്തം ജനതയുടെ സാക്ഷരതാ നിരക്ക് 94.6% ആണ്.

## ആരാധനാലയങ്ങൾ
മലബാറിലെ പ്രസിദ്ധമായ ഒരു തീർത്ഥാടന കേന്ദ്രമായ കൊട്ടിയൂർ ക്ഷേത്രം ഈ പഞ്ചായത്തിലാണ്‌ സ്ഥിതി ചെയ്യുന്നത്.
## പുറമെ നിന്നുള്ള കണ്ണികൾ
*കൊട്ടിയൂർ പഞ്ചായത്ത് 
## ഇതും കാണുക
* കൊട്ടിയൂർ ക്ഷേത്രം
* ബാവലിപ്പുഴ

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കോളയാട്‌ ഗ്രാമപഞ്ചായത്ത്

കണ്ണൂർ ജില്ലയിലെ തലശ്ശേരി താലൂക്കിൽ പേരാവൂർ ബ്ളോക്ക് പരിധിയിൽ കോളയാട്, വേക്കളം എന്നീ വില്ലേജുകൾ ഉൾപ്പെട്ടതാണ് **കോളയാട് പഞ്ചായത്ത്**. 33.15 ച.കി.മീ വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക് മാലൂര്‍, പേരാവൂർ പഞ്ചായത്തുകളും തെക്ക് പാട്യം പഞ്ചായത്തും, കിഴക്ക് കണിച്ചാർ പഞ്ചായത്തും, പടിഞ്ഞാറ് ചിറ്റാരിപറമ്പ് പഞ്ചായത്തുമാണ്.

## അവലംബങ്ങൾ

## പുറമെ നിന്നുള്ള കണ്ണികൾ
*കോളയാട് ഗ്രാമപഞ്ചായത്ത് 

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ